Ayat Power Untuk Didik Anak-anak, Rugi Kalau Ibu Ayah Tak Ucapkan!

Hari-hari kita bercakap dengan anak-anak, ianya bukan sekadar borak kosong malah sarat dengan nasihat agar dalam bersembang dapat juga kita mendidik anak agar menjadi orang yang baik bila dewasa kelak.

Pun begitu, disarankan jangan pernah lupa untuk menyebutkan 5 ayat power yang dikongsikan oleh doktor ini dalam kehidupan harian.

Menurutnya, ayat power tersebut akan  memberi kesan yang sangat bagus kepada perkembangan anak-anak dan buatkan ibu ayah rasa lebih bahagia. Nak tahu apakah itu, jom baca perkongsian penuh daripadanya.

Mak ayah kalau nak lebih bahagia wajib biasakan diri sebut 5 ayat power ni kat depan anak:

#1 – “Pandainya anak ibu ni”.

Subsconcious mind si kecil tu sangat sukakan perhatian dan pujian lagi-lagi dari mak ayah dia sendiri.

Sebab tu yang ada je macam-macam perkara dia cuba buat semata-mata nak tarik perhatian kita.

Jadi, tiap kali dia bantu kita atau lakukan sesuatu yang bagus, hadiahkanlah pujian supaya dia terus termotivasi untuk buat yang terbaik.

#2 – “Terima kasih anakku sayang.”

Ucapan ni simple je but very meaningful.

Budak bertuah tu akan rasa dihargai dan dia pun akan belajar untuk menghargai orang lain.

#3 – “Ayah minta maaf ye.”

Kalau nak rasa lebih bahagia, kita pun kena belajar untuk rendahkan ego dan mintak maaf kat anak kalau terbuat salah.

Si kecil kita tu akan nampak yang mengaku kesilapan ni sebenarnya perkara mulia.

Sampai satu tahap, dia pandai nak respect orang lain walaupun orang tu statusnya lebih rendah.

#4 – “Mak sayang awak ni.”

Kadangkala kita rasa yang kita dah buat sehabis baik untuk nak besarkan dia tapi sebenarnya ucapan sayang ni lah akan buatkan si kecil tu rasa lebih disayangi dan dihargai.

Dalam tak sedar, minda dia pun akan terlatih untuk rasa sayang kat orang sekeliling.

#5 – “Jom adik, ayah bacakan buku.”

Benda ni walaupun setiap hari kita lakukan sekejap je, namun efek pada bonding kita dengan anak sangat kuat.

Si kecil tu bukan je akan membesar sebagai bijak pandai yang minat membaca tapi strong bonding yang terbina tu akan buatkan dia sentiasa respect kat kita serta mudah nak dengar kata dan nasihat kita.

Nota kaki: Ingat ye kawan-kawan. Perbualan dan komunikasi yang saya share ni penting sangat untuk bentuk karakter anak kita bila dia meningkat dewasa nanti.

Sekarang ni pada mata si kecil tu, kitalah idola dia yang paling hebat.

Jadi semua perkara yang kita buat dan sebut, dia akan tiru dan lakukan sebijik macam apa yang kita buat dan kita sebut.

Tolong #kongsikan ilmu mahal ni dengan pasangan masing-masing supaya kita sama-sama bahagia lihat budak bertuah tu membesar jadi anak yang membanggakan kita dunia dan akhirat.

Nota kaki 2: Bacakan bedtime stories pun sebenarnya boleh jadi momen paling mesra antara kita dan si kecil tu.


Tak Perlu Kos Nak Bonding Dengan Anak, Cara Super Jimat, Ayah Hebat Ni Kongsikan Tip!

Bila tengah bulan ramai mak ayah mula rasa resah bila mana anak-anak merengek inginkan mainan atau ajak berjalan-jalan dihujung minggu. Jangan buntu idea dan jangan hanya fikirkan soal wang yang tidak mencukupi sahaja untuk luangkan masa dengan anak-anak.

Ada cara lebih kreatif dan paling penting JIMAT untuk bonding dengan anak dihujung minggu. Tak perlu keluar ke pusat beli belah, ke taman atau kedai makan, sebaliknya di rumah sendiri ada banyak aktiviti yang buat anak-anak teruja dan gembira. Malah sampai ke besar, anak-anak ingat momen indah ini.

Ayah hebat ini, Ahmad Affzan Abdullah kongsikan caranya bonding dengan anak. Tak payah fikir pada bajet!

Zaman sekarang ini sungguh mencabar. Kita jadi ibu bapa kadang-kadang terlalu sibuk cari duit sebab nak sara hidup keluarga. Maka adakalanya terlepas pandang masa berkualiti dengan anak-anak.

Aku senaraikan beberapa aktiviti yang boleh kau lakukan tanpa mengeluarkan duit yang banyak untuk bersembang dan bermesra dengan mereka.

1. Makan dalam dulang/talam

Ini aku pernah tulis dahulu. Mungkin ramai yang tak biasa makan dalam dulang ini, tapi kau cubalah. Banyak kebaikan yang kau boleh dapat.

Waktu inilah kau boleh banyak selitkan nasihat-nasihat kehidupan. Tutup TV, semua mengadap nasi dan lauk di tengah. Kau boleh cerita tentang baiknya Tuhan bagi rezeki. Kau boleh cerita tentang konsep bertolak ansur sesama ahli keluarga. Anak-anak boleh bercerita tentang aktiviti mereka seharian. Sedar-sedar nasi pun habis. Kenyang dapat, bonding pun dapat. Insya-Allah keberkatan pun kau dapat.

2. Memasak

Memasak atau menyediakan makanan juga aktiviti bonding yang baik. Lagipun, memang hampir setiap hari kena masak, kan?

Kalau anak kau ramai, kau bahagi-bahagilah tugas. Ada yang potong sayur, ada potong bawang, ada gaul bahan, ada yang masukkan bahan dalam kuali.

Kalau aku, paling seronok waktu kami buat sandwic sama-sama. Sandwic ini memang antara kepakaran aku. Jadi anak-anak semua sangat teruja bila aku kata nak buat sandwic. Nanti aku kongsikan resipinya. Masing-masing berebut nak sapu mentega atas rotilah, nak letak tomatolah, nak kapit rotilah.

Ia jadi satu aktiviti yang menyeronokkan dan merapatkan hubungan dengan anak-anak.

3. Cuci kereta atau motor

Kalau kau tak hantar kereta ke kedai, bolehlah kau cuci sendiri beramai-ramai dengan anak-anak. Waktu aku kecil dulu, ini antara aktiviti yang aku suka buat dengan arwah Abah.

Kerja aku senang saja, Abah suruh aku cuci tayar, sebab kawasan yang tinggi-tinggi aku tak sampai. Lepas itu yang seronok sebab dapat main air waktu nak bilas. Basah lencun tapi penuh dengan gelak ketawa. Penat pun tak terasa.

4. Buat hobi sama-sama

Kenalpasti hobi anak kau, kemudian kau sama-samalah buat dengan dia, atau temankan dia waktu dia sedang beraktiviti itu. Dulu anak aku minat main Gunpla atau Gundam. Alah, yang robot plastik main cantum-cantum tu. Aku pun sama-sama buat robot itu dengan dia. Dia gunting, aku cantum. Aku gunting, dia cantum.

Main lego pun begitu juga. Sama-sama cantumkan blok dan bina rumah contohnya. Bila siap, masing-masing rasa bangga sebab buat sama-sama.

Kalau hobi anak kau melukis, kau pun sama-samalah melukis dengan dia. Ataupun kau sokong aktiviti dia, contohnya bawa dia pergi jumpa pelukis, beri idea nak lukis apa, belikan buku-buku lukisan dan lain-lain. Kau tunjuk minat yang sama dengan anak-anak, memang anak-anak akan hargai dan ingat sampai bila-bila.

5. Solat jemaah

Aktiviti pergi masjid dan surau juga salah satu aktiviti yang sangat baik untuk kau bermesra dengan anak-anak.

Waktu jalan kaki untuk sampai ke masjid itu, banyak benda kau boleh sembangkan. Fadilat solat berjemaah jangan ceritalah. Rapatkan saf itu antara sebab yang boleh menyatukan hati kau dengan anak-anak dan ahli jemaah yang lain.

Kalau tak dapat ke masjid, kau solat berjemaah di rumah. Dapat sehari satu waktu pun cukuplah sebagai permulaan. Ini aktiviti spiritual yang boleh merapatkan hubungan yang renggang insya-Allah.

6. Hantar dan ambil anak dari sekolah/kelas

Mungkin ramai yang tak berkesempatan buat aktiviti ini disebabkan kesibukan kerja dan ‘timing’ yang tak selaras. Namun jika ada kesempatan, kau cubalah usahakan

Benda ini nampak biasa saja, tapi waktu kau dalam kereta itulah masa untuk kau kenali anak kau dengan lebih rapat.

Kau tanya apa aktiviti dia hari itu, dia belajar apa, cikgu baik ke tidak. Anak-anak pun biasanya akan teruja untuk beritahu dia buat apa, kawan mana yang menangis, budak mana yang muntah, budak mana yang bawa duit bekal RM50 dan lain-lain.

Yang ibu bapa mahu begitulah. Anak-anak mesra dan bebas bercerita apa saja dengan kita. Maka masa hantar dan ambil dari sekolah itulah peluang untuk kau bersembang bagai nak rak dengan anak-anak. Jangan kau diam layan radio saja.

7. Majlis taalim

Majlis taalim ini biasanya aku buat sebelum tidur. Kau bacakan buku-buku yang bermanfaat untuk anak-anak contohnya kisah para Nabi, sejarah hidup Nabi Muhammad, kisah para sahabat dan lain-lain.

Kalau kau ada ilmu lebih sikit, kau bacakan buku-buku hadis berkaitan adab dan akhlak, contohnya kitab Riyadhus Solihin, Hadith 40, Adabul Mufrad atau Fada’il A’mal. Kemudian kau tutup dengan tadarus beramai-ramai. Dapat satu malam satu mukasurat Quran, jadilah.

Anak-anak aku paling suka kalau aku bacakan kisah para Nabi. Selalu jugalah mereka mendesak. Sambil cerita itu, kau selitkan juga pengajaran dan kaitannya dengan kehidupan kita sekarang. Barulah anak-anak boleh faham dengan lebih jelas.

8. Berkebun

Kalau kau ada laman, gunalah laman yang ada itu untuk berkebun bersama anak-anak. Benda mudah macam cabut rumput pun jadi satu aktiviti yang menyeronokkan. Contohnya kau lumba siapa cabut rumput paling banyak ke, atau siapa dapat jumpa cacing ke.

Kemudian kau ajar anak-anak teknik tanam pokok. Macam mana nak pindahkan dari polybag ke tanah atau pasu, macam mana tabur benih, bila nak siram pokok. Biar anak-anak kembali kepada ‘nature’. Pegang tanah, biar tangan kotor, keluar peluh jantan.

Lepas itu, kau beri dia seorang satu pokok untuk dijaga. Ini melatih anak-anak untuk rasa tanggungjawab dan cintakan alam sekitar juga. Bila pokok dah besar, kau boleh kata dengan bangga pada dia,

“Tengok, itu pokok yang awak tanam dulu, kan? Dah berbunga dah.” Mesti anak-anak pun seronok.

9. Main masak-masak atau play pretend

Biasanya ini dibuat waktu anak kau masih kecil. Kau buat khemah dalam rumah guna tali rapia dan selimut. Duduk dalam itu dengan anak, lepas itu guna periuk dari dapur, konon-kononnya tengah masak dalam hutan. Kertas-kertas yang diracik kononnya sayur dan lauk pauk.

Anak lelaki pula biasanya main lawan pedang atau tembak-tembak. Imaginasi anak lelaki aku biasanya begitulah. Anak lelaki orang lain, mungkin lain imaginasinya.

Kau pun pakailah topeng dan segala aksesori untuk masuk dalam dunia anak kau. Jadi budak-budak sekejap. Jadi kawan mereka yang paling rapat, sebelum mereka mencari kawan-kawan yang lain.

Begitulah yang aku boleh kongsi setakat pengalaman aku membesarkan 4 orang anak.

Masing-masing lain kerenah dan karakternya. Namun biasanya bila buat aktiviti bonding ini, semuanya akan seronok dan boleh beraktiviti bersama-sama.

Cubalah di rumah. Mudah-mudahan hubungan kekeluargaan kau dengan pasangan dan anak-anak bertambah erat dan mesra setiap hari.

Ahmad Affzan Abdullah.
Pelukis Kaligrafi Eksklusif


Anak Ni Cuba Cari Buku Yang Masih Elok Disebalik Longgokan Yang Rosak, Undang Sayu!

Pencinta buku Patah Hati

Melihat timbunan buku yang rosak seperti ini membuatkan ramai yang sedih, sayu dan patah hati melihatnya.

Apatah lagi bila melihat gambar seorang kanak-kanak yang cuba mencari buku yang masih boleh digunakan disebalik longgokan itu.

Sungguh setiap buku yang rosak ini terkandung ilmu dan maklumat yang menggunung banyaknya.

Asingkan Buku Untuk Agihan

Menurut Pengasas bersama BookXcess dan Big Bad Wolf Books, Andrew Yap, berdasarkan penilaian awal berjuta buah buku rosak dan tidak dapat diselamatkan, termasuk beberapa peralatan gudang. Nilai kerugian masih belum dapat dipastikan.

Namun begitu mereka berhasrat untuk mendermakan buku kepada komuniti sekitar yang telah terjejas teruk serta mengalu-alukan orang ramai untuk menyertai usaha mereka.

Sebanyak 14 kedai buku BookXcess yang lain dan Big Bad Wolf Books di Shopee masih beroperasi.


Mata Tak Kabur Lagi, Wanita Ni Amal Ajaran Arwah Ibunya!

Pemandangan mata bila terasa kabur memang tidak puas melihat rasanya. Sudahlah begitu, mata juga terasa letih apabila dipaksa untuk fokus pada sesuatu objek.

Mencari ikhtiar untuk mengurangkan rabun selain perlu mengenakan cermin mata, tiada salahnya untuk amalkan sebagai mana yang dilakukan oleh wanita ini.

Ikuti perkongsian daripadanya.

Dulu, saya ni rabun jauh dan rabun silau. Arwah mak ajarkan doa ni untuk saya baca. Malah setiap kali sakit mata (mata merah berair, gatal), mak suruh baca doa ni.

Caranya, bacakan pada air dalam bekas. Kemudian cuci mata dengan air tersebut. Kami dulu ada bekas cuci mata jenama Optrex.

Sekarang dah jarang bacakan kat air. Saya baca ke tapak tangan dan sapu ke mata saja. Baca ayat ni dan doalah minta Allah sembuhkan sakit mata.

Di samping amalkan doa sakit mata ni, saya juga amalkan pengambilan tomato dan lobak merah. Sayur ni baik untuk kesihatan mata. Buah prun pun bagus juga. Elok amalkan selalu.

Bagi yang sedang sakit mata atau ada masalah rabun bolehlah cuba amalkan. Kita berusaha, yang beri kesembuhan adalah Allah. Untuk saya, alhamdulillah rabun jauh dah tak ada. Cuma silau saja.

*Doa sakit mata ni dipetik dari Surah Al-Qaf, ayat 22.


Ajak Shiro Ayah Yang Sporting! Video Menari Dengan Anak Tarik Perhatian Netizen

Apabila seorang bapa yang mensantuni anak dengan baik, ia akan menjadikan sebuah keluarga itu bahagia. Begitulah gambaran yang jelas dilihat bagi keluarga pelawak terkenal, Ajak Shiro.

Beliau yang memuat naik video aksinya menari bersama anak sulungnya, Jad Thaqif telah menarik perhatian netizennya. Aksi selamba mereka menari mencuit hati. Jelas membayangkan hubungan yang rapat Ajak dengan anaknya.

“Haa, Baba dgn Jad dah belajar menari.”

Sementara itu, menerusi ruangan komen rata-rata peminatnya terhibur dengan gelagat anak beranak ini. Malah isteri Ajak turut memberi komen entrinya.

Anak ibu

Yang penting Jad hensem

Ajak atau nama sebenarnya Mohamad Hanaffi Razak mendirikan rumah tangga bersama Nur Afifah Amin, seorang guru dan dikurniakan tiga orang cahaya mata.


Cara Mudah Untuk Ibu-Ibu Halau Tikus, Lipas Dan Semut. Hanya Guna Kulit Telur Ayam Sahaja!.

Masalah tikus, lipas dan semut memang berlaku di setiap rumah. Biarpun pelbagai cara dilakukan namun kesannya hanya seketika. Kemudian makhluk perosak ini akan kembali lagi. Memetik laman Unicity, berikut adalah petua yang menggunakan bahan yang cukup mudah bagi mengusir tikus, lipas dan semut.

Ibu-ibu patut cuba mana tahu berkesan di rumah anda.

Caranya:

• Keringkan kulit telur. Kemudian, gilingkan untuk menghancurkannya menjadi serbuk. Taburkan serbuk kulit telur itu segera pada kawasan yang hendak dibasmi.

• Serbuk kulit telur boleh mengusir dan membunuh beberapa jenis haiwan perosak, seperti siput, siput babi, kutu, kumbang, tikus, lipas dan semut.

• Bila haiwan perosak terkena serbuk kulit telur, haiwan tersebut akan terus menggeliat, bergerak untuk beberapa ketika, berputar dan akhirnya mati.

Basmi haiwan perosak pada tanaman.

• Taburkan serbuk kulit telur pada daun tanaman anda yang sudah rosak diserang. Ini juga adalah satu kaedah menggunakan kulit telur untuk pengendalian haiwan perosak. Haiwan perosak akan menjauh daun tersebut serta membunuh perosak yang lain yang melekat di atas daun.

• Di luar, taburkan juga serbuk kulit telur di sekitar permukaan tanah tanaman anda. Jika berlaku hujan, taburkan lagi serbuk tersebut untuk mengusir haiwan perosak menjauhi tanaman anda.

Sumber: Petua Ibu


Tragedi ‘Bermandikan’ Sambal Popia Mendidih, Kanak-Kanak 5 Tahun Melecur Seluruh Badan Perlukan Bantuan Jalani Pembedahan.

Seorang kanak-kanak perempuan berusia 5 tahun melecur seluruh badan akibat terkena sambal popia basah yang mendidih dalam kejadian di rumah ibu saudaranya di Bandar Tasik Puteri, Rawang.

Ibu mangsa, Zalida Syuhana Ahmad Tamam, 43, berkata, kejadian berlaku pada 7 Februari lalu. Dia yang juga kakitangan swasta bekerja ketika kejadian sebelum dimaklumkan oleh kakaknya mengenai kejadian itu, kira-kira 8 malam.

“Ketika kejadian,  Azalea Hani Abdul Rahim, berada di rumah ibu saudaranya untuk meluangkan masa cuti sekolah bersama sepupunya yang lain. Ada ramai anak saudara di rumah kakak saya yang menjual popia basah memandangkan ketika itu cuti sekolah.

“Waktu itu, kakak saya meninggalkan sambal yang sedang masak di dalam periuk di dapur untuk solat Maghrib bersama ibu berusia 67 tahun.

“Beberapa minit kemudian, dia memaklumkan terdengar tangisan dan jeritan anak dari bahagian dapur sebelum bergegas meninjau apa yang berlaku.

“Ketika ditemui, keseluruhan badan Azalea (Hani) dipenuhi sambal berkenaan yang tumpah daripada periuk terbabit,” kata Zalida lagi.

Akibat kejadian tersebut, kakaknya kemudian menjirus air ke bahagian badan anak bongsunya itu dan cuba menanggalkan baju yang melekat pada kulitnya.

“Seluruh badan Azalea dipenuhi dengan cili menyebabkan kakak terpaksa menjirus air ke badannya, malah kakak cuba menanggalkan baju dipakainya, namun ia melekat pada kulit Azalea.

“Mereka terus membawa Azalea ke Hospital Sungai Buloh untuk rawatan lanjut. Selain Azalea, seorang lagi anak saudara lelaki saya berusia enam tahun turut terkena sambal berkenaan menyebabkan dia melecur di bahagian kaki dan tangan,” katanya.

Menurut Zalida lagi, doktor memaklumkan tahap melecur anak perempuannya itu di semakin kritikal menyebabkan dia dipindah ke Unit Rawatan Rapi (ICU) hospital sama untuk rawatan lanjut.

Katanya, pada mulanya, Azalea dirawat di wad kanak-kanak biasa, namun terpaksa dipindahkan ke ICU selepas tahap kesihatannya semakin merosot pada hari kedua dia dirawat di hospital berkenaan.

“Sehingga ke hari ini, dia sudah menjalani enam pembedahan bagi membuang kulit mati selain mengatasi masalah jangkitan kuman dialaminya di seluruh badan.

“Doktor memaklumkan Azalea perlu menjalani pembedahan ketujuh, Jumaat ini yang menelan kos kira-kira RM20,000,” katanya.

Dia kini runsing memikirkan cara untuk mengumpul wang bagi kos pembedahan anak bongsunya itu.

“Sepanjang tempoh dia di hospital beberapa minggu lalu saja sudah menelan kos ribuan ringgit. Sekarang, kami sekeluarga buntu mencari jalan mendapatkan wang untuk menampung perbelanjaan pembedahan itu.

“Doktor memaklumkan akan ada pembedahan susulan dibuat sekiranya pembedahan dilakukan nanti tidak memberikan maklum balas positif terhadap tahap kesihatannya,”jelas Zalida lagi.

Memandangkan seluruh tubuhnya melecur, tiada kulit yang boleh diambil kecuali kulit dibahagian kepala.

“Doktor terpaksa memohon kulit dari penderma. Saya tak mampu untuk menanggung kos pembedahan untuk hari Jumaat ni sebab kos yang terlalu tinggi. Pembedahan seterusnya akan dilakukan selepas melihat keputusan dari pembedahan yang akan dilakukan pada Jumaat nanti.

“Saya mohon bantu sebab saya tak terdaya untuk menyediakannya. Hanya Allah saja yang dapat membalas atas segala bantuan yang diberikan,” ujar Zalida lagi.

Kepada orang ramai yang ingin membantu menghulurkan bantuanbolehlah berbuat demikian menerusi akaun  Maybank 112183138233 Zalida Syuhana Ahmad Tamam atau menghubungi talian 0173006689.

Sumber: Harian Metro


Bakteria Dan Kuman Berkembang Di Celah Kuku. Ibu Ayah Awasi Anak Yang Suka Gigit Kuku!

Bakteria dan kuman berkembang di celah kuku. Oleh itu, ibu ayah awasi anak yang suka gigit kuku. Memang kebiasaan seperti menggigit kuku sering kali dipandang remeh. Namun, semua itu salah! Ternyata, kebiasaan menggigit kuku merupakan suatu kebiasaan yang negatif yang dapat memberikan kesan yang buruk pula terhadap kesihatan seseorang kanak-kanak.

Tabiat ini jika sering dilakukannya boleh membuatkan kulit jarinya terkelupas atau berdarah.  Selain itu, anak-anak akan berisiko besar mengalami keracunan, ekoran kotoran yang melekat pada kuku ketika anak-anak bermain di dalam rumah ataupun di luar rumah.

Ketika seseorang kanak-kanak menggigit kuku, maka bakteria-bakteria berbahaya tersebut akan berpindah dari kuku ke mulut dan akan menuju ke usus. Bakteria yang menyebar sampai ke usus akan menyebabkan infeksi yang biasanya menyebabkan terjadinya penyakit seperti sakit perut serta cirit-birit.

Selain itu, menggigit kuku dapat meningkatkan pendedahan kepada penyakit seperti flu kerana tangan yang kotor masuk ke dalam mulut.

Malah, ia juga dapat meningkatkan risiko ‘paronychia’ atau infeksi kulit di sekitar kuku. Hal ini ditunjukkan dengan adanya warna kemerahan atau pembengkakan serta rasa sakit di bahagian kulit kuku.

Kebiasaan menggigit kuku juga akan mengganggu kepada kesihatan gigi. Gigi akan bergeser dari tempat semulanya dan juga dapat berpotensi menyebabkan gigi patah atau merosak lapisan gigi.

Pakar kanak-kanak beranggapan tabiat menggigit kuku ini dicetuskan oleh pelbagai faktor yang berkaitan dengan psikologi seperti kebosanan, tekanan, kegelisahan, rasa tidak selesa atau hanya sekadar kebiasaan. Kebiasaan menggigit kuku ini sama juga dengan kebiasaan mengigit-gigit rambut, menggaru hidung atau melagakan gigi.

Semasa ibu bapa mendapati anak mulai menggigit kuku, langkah pertama yang harus dilakukan adalah mengenal pasti punca ia berlaku. Pelbagai situasi boleh dikenal pasti, yang mungkin menjadi punca pencetus tabiat ini termasuk mengikuti ‘playgroup’, adanya haiwan peliharaan baru di rumah atau lahirnya adik baru.

Kebanyakan ibu bapa secara spontan akan berusaha menghentikan kebiasaan tersebut dengan pelbagai cara termasuk memarahinya. Masalahnya si kecil sendiri pun tidak memahami kenapa dirinya  melakukan kebiasaan itu.

Dorongan untuk menggigit kuku boleh berlaku begitu saja tanpa disedari misalnya semasa dimarahi. Malah, pakar pendidikan awal kanak-kanak cenderung mencadangkan ibu bapa membiarkan ia berlaku kerana akan kebiasaan tersebut akan hilang dengan sendirinya.

Tips mengatasi kebiasaan menggigit kuku si kecil

Bagaimanapun, jika sikap kebiasaan tersebut dibiarkan berlarutan, ia boleh mengganggu aktiviti makanan atau boleh menimbulkan luka pada jari tangan si manja. Terdapat beberapa tip yang dapat dilakukan untuk mengurangi atau bahkan menghilangkan kebiasaannya tersebut.

1.Beri amaran secara lembut. Semasa si kecil mulai menggigit kukunya, ibu bapa perlu memberi amaran dengan lembut untuk menghentikan aktivitinya, atau berikan isyarat khusus misalnya dengan geleng kepala supaya si manja tidak rasa seperti dimalukan. Mengherdik atau menarik tangan si kecil dengan kasar terutama di tempat umum adalah cara yang kurang bijak.

2.Alih perhatian. Memberikan si kecil objek untuk alih perhatiannya daripada perbuatan kebiasaannya itu.  Berikan benda ‘pengalih’ untuk dipegang seperti bola kecil, gelung, permainan doh atau mainan kecil. Secara umumnya objek tersebut dapat mengurangi kebiasaan mereka menggigit kukunya. Teknik ini juga sering diterapkan pada anak remaja atau dewasa yang mengalami situasi yang sama.

3.Potong kuku. Menjaga agar kuku si kecil selalu pendek. Kuku akan dipotong untuk mengelak menjadi panjang bagi mengurangi kebiasaan menggigit kukunya.

4.Pakaikan sarung tangan. Mengenakan sarung tangan kain yang bersih dapat menghalang si kecil menggigit kukunya dengan harapan dapat mengurangi kebiasaan mereka.


Bila Anak Sudah Berkahwin & Ada Kehidupan Sendiri, Jangan Sesekali Campur Tangan Dalam Rumah Tangga Mereka

Dlam melayari bahtera rumah tangga, tidak hanya terletak pada ketua keluarga atau suami sahaja dalam membuat keputusan. Sebaliknya isteri sama-sama memainkan peranan.

Begitu pun, dalam mengharungi hidup bersama ini pasti ada onak dan duri. Bohonglan andai kata setiap masa bahagia, perselisihan faham itu asam garam dalam rumah tangga.

Jika suami isteri tidak bergaduh, pasti ada masalah lain yang timbul. salah satunya masalah menantu dan mentua menjadi isu ‘hot’ dalam rumah tangga. Nak nak lagi bagi si ibu yang enggan ‘melepaskan’ anak. Inilah yang menyebabkan menantu makan hati.

Sebagai mentua kena tunjukkan teladan dan comtoh yang baik, memberi nasihat dan panduan supaya rumah tangga anak kekal bahagia. Begitu juga menantu kena bijak beli jiwa mentua barulah hubungan itu dapat dieratkan.

Paling penting peranan suami sebagai ketua keluarga yang harus mempimpin ke jalan mana yang patut dilalui, bukan berdasarkan petunjuk orang lain, sebaliknya diri sendiri perlu membuat keputusan dan disusuli dengan perbincangan bersama isteri.

Fara nak share nasihat Syeikh yang sering menjadi panduan dan pegangan Fara.

1. Bila anak-anak sudah besar dan dewasa, berikan mereka ruang dan kebebasan. Kita sebagai parents hanya boleh bagi nasihat tapi bukan memaksa tak tentu pasal.

2. Jika anak-anak melakukan kesalahan atau kesilapan dalam hidup, support mereka dan biarkan mereka ambil tanggungjawab dan bangun balik, belajar dari kejatuhan diri sendiri. Dengan cara ini mereka jadi independent. Seperti ketika kecil kita biarkan anak jatuh ketika ingin berdiri dan bangun sendiri, hanya dengan cara ini mereka mampu berjalan sendiri.

3. Hidup dan pilihan anak-anak yang sudah dewasa, kita sebagai parents tak seharusnya nak tentukan apa-apa, biarlah mereka dengan haluan masing-masing. Asalkan tidak bertentangan dengan agama.

4. Bila anak sudah berkahwin dan ada kehidupan sendiri, jangan sesekali campur tangan dalam rumahtangga mereka kerana itu boleh berakhir dengan penceraian.

5. Apa yang elok bagi kita, tak semestinya elok bagi anak-anak. Apa yang berlaku pada kita, jangan dipaksakan pada zaman anak-anak. Hidup mereka biarlah mereka yang pilih. Zaman sudah berubah, cara pun sudah berubah.

6. Jangan dihimpit, jangan dipaksa, jangan main mainan emosi kerana tiada yang menderita melainkan anak-anak jua.

Moga Allah memberikan hikmah dan kebaikan kepada pasangan ini dan kesabaran untuk sembuh. Allah jualah yang menentukan segalanya untuk kita.


“Mahal, Sesuatu Yang Tak Boleh Dibeli.” Cucu Solat Dalam Bilik, Atuk Pula Di luar, Ozlynn Puji Keluarga Suami Hormat Agama Lain!

Berbeza agama tidak membataskan silaturahim Dengan ahli keluarga yang lain, itulah yang Ingin ditunjukkan oleh Ozlynn Wati Dalam perkongsiannya.

Memuatnaik gambar anak-anak mengerjakan solat Dalam sebuah bilik,menurut isteri kesayangan Johan Rajalawak ini,  gambar tersebut diambil ketika menyambut Tahun Baru Cina bersama keluarga besar mereka.

Ujar Ozlynn lagi, keluarga terdekatnya yang berbangsa Cina telah menyediakan sebuah bilik untuk mereka sekeluarga menumpang solat.

“Mahal! Sesuatu yang tak boleh kau beli. Beraya rumah pak long (popo punya abg ipar) bagi bilik untuk kami tumpang solat. Masing-masing menghormati agama memasing.

“Tu video Chantiq dan Moleiq tengah solat. Cucu solat dalam bilik atuk sembahyang dekat luar. Alhamdulillah selamat sampai rumah. Dah berapa tahun tak dapat sambut raya. Kali ni rezeki dapat bawa abah sekali beraya sama.” Tulis Ozlynn dikapsyennya.

Tambah ibu kepada enam cahaya mata ini lagi, Itu merupakan kenangan ‘mahal’ tatkala berpeluang menyambut Tahun Baru Cina bersama keluarga sebelah suaminya.


“Tambah Baik Undang-Undang, Audit Pusat Jagaan.” Tak mahu kes Bella berulang,  Ini Yang TMJ Cadangkan Buat Ramai Setuju

Kes penderaan adik Bella mendapat perhatian Tunku Mahkota Johor (TMJ), Tunku Ismail Sultan Ibrahim.

Lantaran itu, Tunku Ismail yang peka dengan keadaan menimpa mangsa berkenaan turut menawarkan khidmat peguamnya secara percuma bagi menjalankan arahan memerhati (watching brief) di mahkamah.

Tunku Ismail Dalam satu kenyataan menegaskan bahawa kebajikan kanak-kanak, terutamanya yang berada di rumah perlindungan hendaklah sentiasa dilindungi dan dijaga dengan baik.

Justeru, undang-undang semasa bagi Akta Kanak-Kanak 2001 perlu dipinda segera bagi memastikan kes penderaan remaja perempuan sindrom down bernama Bella tidak berulang.

Baru-baru ini satu pertemuan telah diadakan TMJ  bersama Datuk Seri Rina Mohd Harun, Wakil UNICEF, Amanda Bissex dan YB Puan Hajah Khairin-Nisa Ismail hari ini di Royal Johor Polo Club.

Dalam pertemuan tersebut, baginda telah mencadangkan 3 langkah penting yang perlu dilakukan bagi memastikan kes-kes seperti kes Bella tidak berulang.

“Yang pertama adalah membuat Pindaan Perundangan. Penambahbaikan undang-undang semasa, seperti Akta Kanak-Kanak 2001 perlu dilakukan segera.

“Ia harus merangkumi aspek pendaftaran pusat jagaan kanak-kanak, akreditasi, penilaian, pembiayaan dan pemantauan, untuk memastikan semua pengendali beroperasi secara sah dengan cara pelaksanaan khidmat awam.

“Yang keduanya, dari sudut penguatkuasaan, pihak Jabatan Kebajikan Masyarakat (JKM) perlu mengaudit semua pusat jagaan kanak-kanak sedia ada yang diluluskan dan segera menutup mana-mana pusat jagaan kanak-kanak yang tidak berdaftar dengan JKM atau beroperasi secara haram bermula di Johor serta-merta.

“Tindakan undang-undang juga harus diambil terhadap pengusaha/pemilik mana-mana pertubuhan yang dijalankan secara haram.

“Selain itu, kajian segera juga perlu dibuat mengenai syarat pusat jagaan kanak-kanak bermula di Johor ditauliahkan bersama-sama dengan penglibatan UNICEF dan institusi-institusi bebas lain. Hasil kajian tersebut akan didedahkan kepada umum.

“Saya akan memastikan cadangan penambahbaikan ini diambil serius dan dilaksanakan dengan segera,” ujarnya lagi.

TMJ juga menegaskan bahawa kebajikan kanak-kanak, terutamanya yang berada di rumah perlindungan hendaklah sentiasa dilindungi dan dijaga dengan baik.


“Baru Nampak Suri Jiwa. Comelnya Ibu Anak.” Pertama Kali Ally Iskandar Kongsi Gambar Isteri & Anak Kecil, Bikin Ramai Teruja!

Semenjak mendirikan rumahtangga bersama pilihan hatinya, Marlina Ibrahim belum pernah pengacara terkenal Ally Iskandar berkongsi gambar isterinya  menerusi media sosial mahupun dikhalayak ramai.

Pertama kali Hos Malaysia Hari Ini berbuat demikian adalah ketika menamatkan zaman dudanya empat tahun yang lalu. Menerusi beberapa keping gambar yang dikongsikan di media sosial, suri pilihan hati kali ini berasal dari Temerloh Pahang.

Walaupun tidak mengumumkan secara terbuka, Ally atau nama sebenarnya Ally Iskandar Mohd Mardzi, telah memuat naik sekeping gambar di Instagram dengan kapsyen kata-kata pujangga.

Terbaru, menerusi laman instagramnya, dia memuat naik sekeping gambar isteri bersama anak kecil dengan kapsyen cukup ringkas ‘Suri Jiwa’.

Rata-rata teruja melihat gambar tersebut, tak kurang yang memuji wajah isteri Ally tampak manis dan lembut.


“Alhamdulillah…Moga Nasib Adik Bella Terbela.” Terkesan Nasib Adik Bella Didera, Isteri TMJ Mahu Bantu Tuntut Keadilan

Kes penderaan remaja sindrom down, Bella yang didakwa menjadi mangsa dera oleh pengasas Rumah Bonda, Siti Bainun Ahd Razali semakin hangat dan menjadi bualan di kalangan warganet.

Malah, ia turut mengundang perhatian YAM Che’ Puan Khaleeda Binti Bustamam iaitu isteri kepada Duli Yang Amat Mulia Tunku Ismail, Tunku Mahkota Johor. Menerusi InstaStorynya, Che’ Puan Khaleeda Bustamam turut tampil memberi reaksi berhubung kes berkenaan.

Menurut Che’ Puan Khaleeda, melalui kuasa yang dimiliki, beliau berhasrat untuk membantu dengan melakukan apa sahaja demi menegakkan keadilan bagi pihak remaja berusia 13 tahun itu.

Malah, beliau mengakui turut terkesan dengan kes berkenaan apatah lagi terdapat segelintir pihak yang disifatkan ‘pengecut’ mahu ‘melarikan diri’ atas kesalahan dilakukan.

“Saya akan lakukan apa saja dengan kuasa yang saya ada bagi mendapatkan keadilan untuk Bella. Saya kecewa dan letih melihat si pengecut yang berfikir mereka boleh buat apa saja terhadap kanak-kanak teraniaya,” tulisnya.

Bahkan Dalam perkongsian tersebut, Che’ Puan Khaleeda juga memberi pesanan kepada pihak terbabit mengenai karma yang akan menyusul dalam kehidupan mereka sama ada di dunia atau akhirat nanti.

“Kamu boleh bersembunyi di sebalik tentera peguam tetapi karma akan hadir pada waktunya di dunia ini dan akhirat,” ujarnya.

Terdahulu, Siti Bainun mengaku tidak bersalah atas dua pertuduhan iaitu mengabai dan menganiaya Bella sehingga menyebabkan mangsa mengalami kecederaan fizikal serta emosi.


Pakej Remaja Keluarga Malaysia, Bayar Hanya RM30 Dapat 20Gb Untuk 3 Bulan. Rugi Kalau Dilepaskan!

Bermula hari ini 15 Oktober 2021, ibu ayah bolehlah berlapang dada. Tidak perlu lagi  memikirkan berkaitan kos data internet yang selama rasa terbeban untuk ditanggung setiap bulan bagi memastikan pembelajaran anak-anak belajar secara dalam talian berjalan lancar. Ini memandangkan dengan adanya Pakej Remaja Keluarga Malaysia yang diperkenalkan cukup berbaloi dan rugi jika dilepaskan begitu sahaja.

Sebagai mana umum ketahui, tawaran ini adalah sebuah pakej prabayar baharu khusus bagi membantu anak-anak kita dan golongan remaja memperoleh akses Internet untuk pembelajaran dalam talian dari rumah tanpa sebarang kekangan data disamping mempertingatkan produktiviti dengan tawaran yang mampu milik.

Melalui Pakej Remaja Keluarga Malaysia, ia merupakan pakej prabayar, hadir dengan harga langganan RM30 untuk 3 bulan, dan pengguna akan menerima data sebanyak 20GB bagi tempoh tersebut.

Pada masa yang sama, pakej ini turut memberikan data 1GB secara percuma setiap hari untuk tujuan produktiviti – seperti pembelajaran atas-talian, bekerja dari rumah, dan sebagainya.

Pakej Remaja Keluarga Malaysia ini akan ditawarkan oleh Celcom, Digi, Maxis, U Mobile, Telekom Malaysia, dan juga YTL, untuk tempoh selama enam bulan, sehingga 15 April 2022 kelak.

Memetik berita lanjut di Harian Metro pada tarikh 14 Oktober 2021 dimaklumkan, Menteri Komunikasi dan Multimedia, Tan Sri Annuar Musa berkata, pakej diperkenalkan ini adalah bukti komitmen kerajaan dalam memastikan setiap rakyat mempunyai akses kepada internet pada harga patut.

Menurutnya, Pakej Remaja Keluarga Malaysia adalah pakej prabayar khusus untuk golongan remaja dan pelajar termasuk pascasiswazah.

Katanya, dengan bayaran RM10 sebulan dan dibayar RM30 untuk tiga bulan mereka akan mendapat data 20 gigabyte (GB), selain diberikan data 1GB percuma untuk aktiviti produktiviti setiap hari dan akses internet tanpa had.

“Pengguna boleh melakukan aktiviti seperti penghantaran mesej dan melayari internet manakala data produktiviti, pembelajaran dalam talian serta bekerja dari rumah boleh dilakukan tanpa kekangan data,” katanya pada sidang media Majlis Pelancaran Pakej Remaja Keluarga Malaysia dan Pakej Peranti Keluarga di kementeriannya hari ini.

Yang turut hadir, Ketua Setiausaha Kementerian Komunikasi dan Multimedia (KKMM), Datuk Seri Mohammad Mentek.

Pada majlis pelancaran ini beliau turut menyerahkan kedua-dua pakej berkenaan kepada penerima yang layak untuk menikmati manfaat tersebut.

Pakej Remaja Keluarga Malaysia dan Pakej Peranti Keluarga Malaysia ditawarkan oleh enam syarikat telekomunikasi iaitu Celcom, Digi, Maxis, U Mobile, Telekom Malaysia dan YTL untuk tempoh selama enam bulan sehingga 15 April 2022.

Annuar berkata, Pakej Peranti Keluarga Malaysia pula membolehkan pengguna memiliki atau menaik taraf kepada peranti mudah alih dan voice over long term evolution (VoLTE) secara percuma.

“Peranti ini dapat dimiliki dengan langganan serendah RM40 sebulan melalui kontrak selama 12 hingga 24 bulan tertakluk kepada jenis peranti dan perkhidmatan yang dilanggan dengan 1GB data percuma untuk aktiviti produktiviti.

“Kita berharap pakej ini akan memberi manfaat kepada golongan yang memerlukan. Saya menyarankan supaya wakil rakyat dapat memanfaatkan peluang ini untuk menaja pelajar yang tidak berkemampuan dengan mendaftarkan pakej-pakej tersebut dan saya juga menaja 1,000 individu untuk kedua pakej terbabit.”

“Mereka boleh tampil berbincang dengan syarikat penyedia perkhidmatan telekomunikasi yang terbabit dalam program ini,” katanya.

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands dan beberapa lagi tempat menarik di Genting Highlands!

Bila anda join event ini, anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


Tak Sangka Kepala Udang, Jadi Baja Kuatkan ‘Antibodi’ Elak Serangan Serangga, Barulah Tanaman Jadi Gemuk-Gemuk!

“Gemuk-gemuk semua sayur ni. Apalah agaknya baja tu?

Biasanya masalah utama yang dihadapi mereka yang suka berkebun adalah masalah tanaman tidak subur.

Pokok kering, tak subur dan ‘terbantut’. Akibatnya mood bercucuk tanam jadi hilang dek tanaman asyik tak menjadi!

Salah satu cara untuk tingkatkan kesuburkan pokok boleh buat baka kulit kepala udang.

Zat yang ada dalam kulit udang iaitu Chitosan menjadi baja semula jadi dalam membantu melawan jangkitan fungus. Ia boleh suburkan pokok dan tingkatkan antibodi pokok.

Tak sangka, rupanya kulit udang bermanfaat untuk tanaman kekal subur.

Nak tahu cara nak buat baja organik dengan menggunakan kulit kepala udang, ikuti perkongsian saudara Azuan Abdullah, cara yang menarik untuk dicuba. Lepas ni jika beli udang tu jangan buang kepala, buat baja untuk tanaman pula.

Ikuti perkongsiana beliau.

Bila siang udang tu, kepalanya jangan buang ya. Boleh buat baja power tau. Ada 3 cara nak buat baja kepala udang/kulit udang ni.

3 cara buat baja guna kulit /kepala udang

A. Cara rebus
1. Yang paling mudah, kita rebus kepala udang tu hingga mendidih. Lepas tu biarkan sejuk. Asingkan air dan kepala. Air tu boleh siram terus atau nak simpan pun boleh.
Saya suka simpan dulu sebab ia jadi lagi power. Bau pun boleh tahan. Masa nak siram tu kena buat pencairan dulu ya.

3 Step cara buat baja rebus kepala udang.

Kepala yang direbus tadi nak letak pada pokok terus pun boleh. Syaratnya kena kambus dengan tanah ya.
Kalau nak simpan, kena sangai/jemur bagi ia jadi rapuh dulu. Lepas tu tumbuk atau blender. Boleh simpan lama buat macam ni.

B. Cara sangai/ jemur

2. Cara yang kedua, kita tak rebus pun kepala udang tu. Kita sangai/jemur terus hingga ia rapuh. Lepas tu tumbuk atau blender. Yang ni lagi power dari cara no 1.

C. Cara peram

3. Nak paling power boleh peram ia dengan gula merah. Kepala udang tadi tak perlu sangai/jemur, memadai tos je hingga air kering. Lepas tu peram dengan gula merah.

Lepas sebulan, tapis ambik airnya sahaja. Air ni memang padu sangat buat sembur kat pokok. Pokok cili kalau kena air ni, dia punya antibodi tu jadi kuat tau.

Info khasiat menggunakan baja organik.

Selamat mencuba!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Nak Setiap Pagi Tenang, Lakukan Ni Pada Pengakhiran Malam. Ustazah Ni Bagi Pencerahan!

Umumnya kita selalu dengar, apa sahaja emosi yang dizahirkan diawal pagi akan mempengaruhi mood kita untuk sepanjang hari.

Lantaran itu, saranan daripada ustazah Asma Harun ini sebaiknya difahami dan dipraktikkan. Bukan sahaja memastikan untuk memulakan hari dengan emosi yang positif, malah harus dilakukan bermula dari saat penghujung malam.

Bagainana caranya dan apa yang harus dilakukan?

Ayuh hadam perkongsian ini.

Bagaimana kita mengakhirkan malam sangat mempengaruhi bagaimana tenang dan senang kita bermula pagi esok. Selepas Isyak;

1. Solat Taubat
2. Solat witir
3. Surah AlMulk

Panggil semua ahli keluarga berkumpul, ini sangat penting walaupun hanya dalam 5 minit tetapi mempengaruhi ikatan kasih mesra, boleh backup apa yang kurang, kesilapan atau rasa bersalah kita pada anak-anak. Baca sama-sama sambil menadah tangan umpama doa

1. Surah al Ikhlas 3x
2. Surah al Falaq 1x
3. Surah An Nas 1x
4. Ayat Kursi 1x

Tiupkan pada kedua tapak tangan dan sapu ke seluruh tubuh setakat yang mampu dicapai. Zikir dan cara ini adalah sunnah Nabi SAW.

Kemudian, salam dan peluk semua sambil minta maaf dan ucap terima kasih. SubhanAllah.. Memang indah sangat sebuah keluarga mengakhirkan malamnya dengan cara yang mendamaikan. Moga kita semua masuk Syurga sekeluarga, Aamiin.

*Terpulang kepada masing-masing untuk tambahan amalan.

Ustazah Asma Harun


Bila Tak Selesa Dalam Badan Banyak Angin, Segera Amal Air Rebusan Ni!

‘Banyak angin dalam badan’, satu istilah yang biasa kita sebut-sebut bagi menggambarkan bila keadaan badan rasa tidak selesa, perut sebu, lenguh-lenguh sendi, asyik sendawa dan selalu kentut.

Ada orang melegakannya masalah badan berangin ini dengan berurut dan ada juga yang mengamalkan petua dengan minum air herba.

Dan salah satu air herba yang dimaksudkan adalah sebagaimana yang dikongsikan oleh Siti Sumiza Roseli.

PETUA BUANG ANGIN

Petua ni saya dapat dari sorang ustazah darussyifa’..dia suruh amalkan untuk orang yang banyak angin dalam badan.

Bila badan kita berangin, kita jadi malas nak buat keja, selalu sakit kepala, lenguh-lenguh sendi, sebu perut,susah nak kentut, kadang makan pun tak lalu kan.

Amal minum air rebusan ni..InsyaAllah, lepas tu asyik kentut-kentut, sendawa, rasa ringan badan, kepala pun rasa ok..selain tu peluh kita pun bau wangi tau..bahan pun mudah dapat dan murah saja

Bahan-bahan:
-serai 3 batang
-halia (ketuk-ketuk sikit)
-biji ketumbar segenggam
-air seperiuk

Campur semua bahan, rebus sampai tinggal separuh air..minum masa suam-suam..sedap tau..rasa dia macam teh tanpa gula..

Pastu get ready la lawan kentut laki bini pruttt pruttt pruttt puttt puttt putttt

Terima kasih pada ustazah tu..Semoga setiap orang yang amal dan beroleh kesembuhan akan terus mengalir pahala buat ustazah…saya pun lupa nak tanya nama ustazah tu

Selamat beramal.


Kulat Di Dinding Rumah Adalah Toksid, Boleh Bagi Kesan Pada Otak. Dr Ni Kongsi Teknik  Nyahkan Cara Natural!

Keadaan bilamana kulat tumbuh pada bahagian dinding rumah sering menjadi antara masalah yang dihadapi terutama membabitkan ruang dapur dan bilik air. Kebiasaanya kulat yang berwarna  hijau dan kehitaman akan mudah tumbuh memenuhi simen serta jubin di persekitaran yang sejuk dan lembab. Bahkan kulat ini juga mudah merebak kepada barangan lain termasuk  paip, kelengkapan mandian dan sebagainya jika tidak dibersihkan.

Keadaan seperti itu memang menjijikan bahkan apa yang lebih merisaukan kulat tersebut boleh memberi kesan buruk pada otak penghuni kediaman tersebut. Ini sebagaimana menurut Dr Rizal Abu Bakar yang juga merupakan doktor yang sering berkongsi info berkaitan penjagaan otak di media sosial.

“Kulat kat dinding bukan saja sakitkan mata bila tengok. Geli pun ada. Tapi paling malang ialah ramai tak tahu impak lain kulat kat dinding ni.

“Kulat kat dinding rumah adalah toksid. Kulat macam ni bagi kesan buruk pada otak.”Tulisnya di akaun facebook.

Lantaran itu, Dr Rizal berkongsi beberapa tip mudah dan selamat untuk dipraktikkan bagi menghilangkan kulat yang melekat di kawasan dinding dengan cara alami dan natural.

Nyahkan kulat dari dinding dengan cara natural berikut:

1. Gunakan cuka. Masukkan cuka ke dalam bekas botol spray. Tak perlu tambah air. Cuka hanya ada 20% acetic acid. Kalau lebih nanti kurang acetic acid.

Spray kawasan kulat. Biarkan 1 jam. Lepas sejam boleh lap kawasan kulat dengan kain.

2. Guna Baking Soda. Masukkan satu 1/3 sudu besar ke dalam botol spray. Goncang hingga larut.

Spray kawasan yang terkena kulat. Lap kawasan itu dengan kain bersih. Bilas tempat sama dengan air bersih.

Kemudian spray sekali lagi dengan air Baking Soda. Biarkan kering.

3. Air Lemon. Gunakan 3-5 lemon. Perah dan keluarkan jus lemon.

Tanpa perlu tambah air spray kawasan yang terkena kulat.

Lap kawasan itu dengan kain yang dibasahkan. Boleh diulang sekiranya masih ada kesan kulat. Tidak perlu dibilas dengan air.

Mudah bukan. Jaga diri. Jaga otak. Cari yang alami atau natural.

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands dan beberapa lagi tempat menarik di Genting Highlands!

Bila anda join event ini, anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


Pastikan  Puasa Jam 11 Malam Hingga 3 Pagi Jika Sayangkan Hati. Dr. Ni Bagi Pencerahan!

Penjagaan kesihatan dalaman jangan diabaikan jka kita mahu kekal sihat.  Pun begitu, ada juga antara kita ambil ringan hal ini dek kerana hanya lebih menumpukan kesihatan dan kecantikan luaran.

Oleh itu, bagaimana sebenarnya amalan penjagaan kesihatan dalaman kita?

Ada orang amalkan pengambilan herba dan sebagainya, namun adalah lebih baik kita ikuti cara yang dikongsikan oleh dr ini bagi memberi fokus dalam menjaga kesihatan hati.

Jom baca perkongsiannya.

Jaga hati, kuasai diri

Berapa umur anda sekarang? 30 tahun? 40 tahun? 50 tahun?

Usia kita boleh nilai sebab kita tahu bila hari jadi kita. Berapa ramai yang pernah terfikir akan usia organ dalaman kita dan fungsinya. Rata-rata kita mungkin tak pernah peduli pun atau dah terlupa. Hanya doktor atau orang kesihatan sahaja yang betul-betul peduli.

Hati, jantung, otak, usus, buah pinggang semua nya penting. Tapi kita susah nak nampak. Kita hanya tahu jaga kebersihan luaran sahaja seperti cuci muka, basuh rambut dan mandi.

Bagaimana pula dengan organ kita? Jatuh hati, jatuh cinta. Senang nak menggambarkan perasaan. Tapi apa sebenarnya fungsi hati kita?

Manfaat hati adalah untuk menawarkan atau untuk mendetoksifikasi racun-racun yang ada dalam tubuh.

Pada waktu 11 malam ke 3 pagi, kilang hati kita tengah sibuk untuk meneutralkan asid dalam badan kita.

Kita sepatutnya berhenti makan pada waktu ini. Kalau kita ingkar, kita akan memaksa sistem kita bekerja dengan lebih keras. Akhirnya bila organ dah tak tahan, ia akan rosak.

Kalau anda terpaksa kerja lebih masa setiap hari, bagaimana anda rasa? Begitu juga dengan organ kita.

Hari ni, mulakan dengan makan pada waktu yang betul. Pastikan kita puasa pada pukul 11 malam ke 3 pagi. Seboleh-bolehnya makan malam sebelum pukul 7 malam. Nikmati perbezaannya.Sooner or later ia akan memberi kesan kepada jantung kita.

Organ sihat, badan lebih cergas. Stamina lebih tinggi dan bertenaga. Fikiran kita juga akan jadi lebih tajam. Paling penting, mudah untuk beribadah.

HATI INI MAHAL BEGITU JUGA JANTUNG KITA JUGA MAHAL

Lindungi jantung anda hari ini dengan RAWATAN ECP

Seperti rawatan Spa1 jam rawatan = Seumpama berlari atas threadmill selama 1 jam
Melembutkan salur darah, mengelakkan arteri menjadi keras.
Mengelakkan salur darah tersumbat
Mencipta laluan salur darah baru

Memperbaiki pengaliran darah
Tidur dengan lebih nyenyak
Meningkatkan stamina
Mencantikkan kulit
Anti – Penuaan
Meningkatkan Longevity

Ekstra info : Rawatan ECP menggunakan mesin khas dengan tiga balutan dibuat pada betis, pergelangan tangan dan bawah pinggang. Menerusinya mesin ini memantau aktiviti jantung dan setiap balutan bertindak balas dengan memberikan isyarat.


Yusry Dapat Anugerah Datuk, Warganet Tumpang Rasa Bangga & Syukur!

“Bismillah. Memanjat kesyukuran kehadrat Illahi, kerana di atas keizinan dan kurniaan-Nya. Alhamdulillahi Rabbil Al Aamiin.”

Begitulah perkongsian posting terkini oleh Yusry di Instagramnya yang kini tekah pun bergear Datuk Yusry Abdul Halim, sekali gus warganet turut tumpang rasa bangga dan bersyukur dengan penganugerahan tersebut.

Memertik laporan di myMetro, Pengarah, pelakon, dan penyanyi Datuk Yusry Abdul Halim, 48, berbesar hati akhirnya dapat menghadiri penyampaian rasmi Darjah Kebesaran, Pingat dan Bintang Wilayah Persekutuan di Istana Negara, jam 10 pagi, hari ini. (19 Nov)

Yusry menerima kurniaan pingat Panglima Mahkota Wilayah (PMW) oleh Yang di-Pertuan Agong, Al-Sultan Abdullah Riáyatuddin Al-Mustafa Billah Shah yang membawa gelaran Datuk.

“Penganugerahan ini bersempena Hari Wilayah 2021 tempoh hari. Ia kerana majlis tertunda selepas Perintah Kawalan Pergerakan (PKP) dilaksanakan ketika itu.

“Ini anugerah yang sama untuk penerimaan gelaran Datuk itu. Cumanya majlis baharu dapat diadakan pada hari ini,” katanya dan turut hadir menemani beliau adalah isterinya Datin Lisa Surihani.

Tahniah & Syukur

Terdahulu, Yusry berkongsi hantaran menyatakan rasa syukurnya terhadap pencapaian itu di Instagram dan mendapat respon positif daripada warganet.

Rata-rata peminat tumpang rasa seronok dan mengucapkan tahniah  dengan penganugerahan yang diberikan kepada artis kesayangan mereka.

Pengurniaan Sebagai Penghargaan

Pada Hari Wilayah 1 Februari lalu, pengarah terbabit antara 335 penerima dipilih untuk penganugerahan itu. Tidak ketinggalan, Datuk Nora Ariffin serta Datuk Habsah Hassan.

Ketika itu, Menteri Wilayah Persekutuan, Tan Sri Annuar Musa berkata, pengurniaan itu adalah sebagai menghargai sumbangan besar penggiat seni dan budaya terhadap lapangan mereka.

Menurutnya, bagaimanapun tarikh penyempurnaan Istiadat Pengurniaan Darjah Kebesaran, Bintang dan Pingat Wilayah Persekutuan bagi tahun ini sedang ditentukan mengambil kira situasi semasa penularan pandemik Covid-19.


7 Cara Bijak Guna Penyaman Udara Di Rumah Untuk Jimatkan Bil Elektrik Setiap Bulan. Wow, Ibu-ibu Wajib Cuba!

Cuaca panas yang berterusan menjadikan penyaman udara atau ‘air conditioner’ bagaikan suatu ‘keperluan’ pada pada kediaman masa kini.

Namun cara penggunaan penyaman udara yang tidak bijak boleh menyumbang kepada pembaziran elektrik sekaligus meningkatkan bayaran bil setiap bulan.

Agar tidak pening kepala melihat bil elektrik setiap bulan, berikut adalah langkah bijak yang perlu dilakukan jika anda menggunakan penyaman udara di rumah.

1. Tutup Suis Utama

Tutup suis utama setiap kali menutup suis aircond. Tabiat menutup suis utama nampak seperti tiada beza tetapi tahukah anda bahawa dengan melakukan ini, anda telah jimat 10% dari jumlah penggunaan elektrik di rumah!

Walaupun anda telah menutup penghawa dingin menggunakan alat kawalan jauh tetapi tidak menutup suis utama, tenaga untuk siap sedia masih lagi menggunakan elektrik tanpa anda sedari.

2. Set Masa

Gunakan pemasa (mod tidur) untuk menutup penghawa dingin anda secara automatik selepas beberapa jam apabila bilik telah sejuk atau selepas kita tidur. Anda boleh ON untuk satu atau dua jam kemudian tutup secara automatik dan gunakan kipas.

Tengah malam lebih sejuk, jadi anda tidak perlu menggunakan penyaman udara. Ketika kita tidur, suhu badan kita sebenarnya akan menurun dan pada masa tersebut, kita tidak perlukan persekitaran yang sejuk. Penyaman udara lebih diperlukan untuk memberi keselesaan ketika kita hendak tidur.

3. Tetapan Suhu

Set penyaman udara pada mode ‘Dry’.Tetapkan suhu pada 24°C atau lebih. 24°C ialah suhu yang selesa. Untuk makluman, kompresor penyaman udara akan menggunakan tenaga elektrik yang banyak apabila bekerja untuk menyejukkan udara di bawah suhu 24°C.

Apabila anda tetapkan pada suhu 24°C, kompressor akan berhenti apabila telah suhu bilik telah mencapai suhu tersebut dan akan berfungsi kembali ketika suhu bilik lebih panas. Anda jimat elektrik bila kompressor tidak digunakan. Dalam kata lain, semakin rendah tetapan suhu, semakin tinggi penggunaan elektrik.

Elakkan daripada melaraskan suhu penyaman udara di tahap terendah, iaitu 16 atau 18 darjah celcius. Sebolehnya selaraskan ia sekitar 23-25 darjah celcius sahaja mengikut keperluan. Setiap 1 darjah celcius penurunan suhu telah meningkatkan 10% penggunaan elektrik anda.

4. Gunakan Kipas

Gunakan penyaman udara bersama kipas. Buka kipas dan pintu/tingkap untuk mengeluarkan udara panas dari dalam bilik kemudian barulah gunakan penyaman udara (pastikan untuk menutup pintu dan tingkap terlebih dahulu).

5. Bersihkan Atau Tukar Penapis Penyaman Udara Setiap Bulan

Menyelenggara sistem penghawa dingin anda adalah kritikal dalam memastikan ia berfungsi dengan baik. Sistem yang tidak diselenggara dengan baik menggunakan 10 hingga 30 peratus lebih tenaga dan jangka hayat lebih pendek.

Penapis udara yang kotor mengurangkan keberkesanan unit anda, menggunakan elektrik lebih banyak dan kos yang lebih tinggi.

6. Jadualkan Penyelenggaraan Tetap Untuk Penyaman Udara Anda

Servis unit penyaman udara anda jika ia meniupkan udara panas. Anda perlukan penyaman udara untuk udara yang sejuk, bukan peniup udara panas. Jika ia tidak berfungsi dengan baik, ia tidak menjimatkan kos. Anda masih membayar bil elektrik tetapi tidak dapat apa yang anda bayar.

7. Beli penyaman udara yang ada logo Energy Star

Tukar penyaman udara yang lebih 10 tahun, kerana penyaman udara yang terlebih usia tidak lagi beroperasi dengan elok. Dengan kata lain, elektrik guna banyak, tapi bilik tak sejuk pun!

Beli penyaman udara yang memiliki logo Energy Star, logo ini menunjukkan barang elektrik tersebut lebih menjimatkan dan lebih cekap dalam penggunaan elektrik.

Jadilah pengguna yang bijak!


Simpan Bila Kupas Kulit Bawang Merah, Bawang Putih Dan Holland, Petua Halau Semut, Ulat Beluncas Kutu Thrip Dan Bena Putih. Ini Caranya Kena Buat!

Jika anda mempunyai hobi berkebun pastinya ia adalah aktiviti yang sungguh berbaloi.

Bukan sahaja terapi mata, terapi minda tetapi memberi mendatangkan pendapatan sampingan yang tidak disangka-sangka.

Ketika pandemik ini ramai yang cuba berjinak-jinak berkebun di laman rumah.

Namun yang menjadi masalahnya apabila ada serangan perosak. Akibatnya pokok mula tidak menjadi, mengecut, tidak subur dan rosak.

Ini yang buat ada yang patah semangat, baru je nak cuba berkebun tapi ada halangan pula!

Sebenarnya nak berkebun ni kena ada ilmu tentang penjagaan pokok, bukan hanya sirim setiap hari dan letak baja je. Ilmu bagaimana nak halang serangga perosak kena ada.

Selain mengunakan racun perosak, ramai yang lebih suka menggunakan cara alami.

Begitu juga dengan perkongsian puan Liyana Mohd Poad yang menunjukan cara membuat semburan hanya mengunakan kulit bawang! Cara ini mampu menghalau semut, ulat beluncas dan kutu thrip dan bena putih. Serangan serangga ni yang membuatkan daun pokok jadi rosak.

Ikuti perkongsian beliau.

Ni satu lagi petua nak elak semut, ulat beluncas, kutu thrip,bena putih dan lalat.Cara cara saya bg kat bawah. Dah tiga hari guna, puas hati rasanya.Semut kecik dan semut hitam dah tak ada.

Selamat mencuba!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Jangan Buat Ibu Mu Menangis.” Lihat Pengorbanan Ibu, Perkongsian Ini Menyentuh Hati.

Butanya kita tidak melihat pengorbanan IBU. Pekaknya kita tidak mempedulikan nasihat IBU.
Bodohnya kita lebihkan orang lain daripada IBU.

Kadang kadang kita sanggup susahkan diri kita untuk kesenangan orang lain.
Kadang kadang kita sanggup melihat dan membiarkan IBU sendiri menderita berbanding orang lain.

Syurga dipenuhi dengan beribu macam kemanisan, tetapi untuk mendapatkan itu semua mana mungkin tanpa doa keramat seorang IBU.

Kebaikan pada IBU, akan menuai hasil yang baik. Walau pun tidak sekarang, pasti mempunyai berkah.

Di setiap perbuatan jahat pada IBU pasti ada balasannya yang setimpal. KIFARAH.

Walau sebanyak mana pengorbanan yang kau usaha di dunia ini, jasa IBU takkan dapat kau balas hingga hujung nyawa yang masih berbaki.

Saat kita merasakan pahitnya mencapai suatu kebahagiaan, disaat itulah Tuhan sedang mengajarkan kita tentang sebuah pembalasan diatas perbuatan kita sendiri.

Ingat satu je.. IBU KAU TIADA 2 atau 3 atau sesiapa pun takkan dapat menggantikan tempatnya..

Sumber: Zai Zakiah


“Di Rumah Auto Jadi Bapak-bapak..”-Isteri Abam Bomba Viral Kongsi Rutin Suami,Tarik Perhatian!

Sejak sambutan Hari Kebangsaan yang ke-65 pada 31 Ogos lalu nama ‘abam bomba’ telah menjadi sebut-sebutan selepas aksi mereka menunjukkan otot sasa ketika perarakan berjaya memukau tumpuan umum.

Lantaran itu tidak hairanlah carian berkenaan abang-abang bomba ini popular di media sosial, ramai ingin mengetahui siapa gerangan lelaki sasa tersebut.

Antaranya adalah mengenai satu perkongsian video dari @tyqaheykaa yang sedikit sebanyak menjawab teka teki netizen berkenaan status salah seorang abang bomba tersebut.

Aksi video suaminya mendukung anak ternyata menarik perhatian wargamaya hingga videonya mencatat jumlah tontonan 351.9K yang telah dimuat naik baru-baru ini di aplikasi tiktok.

Jelas tyqahaykaa, di rumah suaminya auto jadi bapak-bapak seperti suami orang lain juga yang saling membantu manjaga anak. Bahkan katanya aksi posing di atas kenderaan  bomba tempuh hari adalah atas arahan semata-mata. Di rumah tak ada nak posing-posing begitu,” tulisnya pada bahagian kapsyen sambil meletakkan emoji ketawa.

Turut menambah bahawa ketika perarakan tempoh hari dia suka menonton perarakan melibatkan anggota tentera tapi sebaliknya anggota bomba pula yang menjadi viral. ‘Aghh ghisau’. Nasib baik ada video ni. Kalau tak mesti ramai tidak tahu,” tulisnya lagi sambil tertawa.

Menjengah di ruangan komen, netizen menyifatkan dirinya sebagai seorang isteri yang cool meskipun ramai gadis-gadis membuat carian siapa anggota bomba yang terlibat dalam perarakan kerana tertarik dengan tubuh sasa anggota keselamatan tersebut.

“Akak paling chill eh bila satu Malaysia crush kat suami akak HAHAHA 🤣,” tulis salah seorang wargamaya.

“Nnti bila ank akak dh besar boleh ckp mcm ni “dulu satu malaysia minat kat ayah, tapi ayah pilih mama tau”😂😂😂😂,” tulis warganet menyakat sambil tertawa.

Komen yang lain pula, “akak la pemenang sebenar HAHAHHA”

“Macam ni lah cara suami bersenam. Dukung anak 😆,” puji netizen pula apabila melihat abam bomba sebagai suami di rumah.

“Patotlaaa sadoo, duk exercise angkat anak kat rumah 🤣🤣🤣,” komen yang lain.


”Pak Azad, Makan Sahur Macam Berbuka.” Cara Eira Santuni Suami Ketika Sahur, Tarik Perhatian Warganet.

Siapa yang tak kenal dengan pasangan sweet couple, selebriti Eira Syazira dan Azad Jasmin ini sentiasa berkongsi kehidupan keluarga kecil mereka buat peminatnya.

Baru-baru ini, viral pelakon Azad Jasmin menunaikan impian isterinya, aktres Eira Syazira untuk memiliki sebuah ‘rumah impian’. Azad atau lebih dikenali dengan panggilan Pak Azad turut merakam momen indah ketika membuat kejutan untuk isteri tersayang.

Terbaharu menerusi hantaran video yang dimuat naik Eira di Instagram, memperlihatkan Pak Azad bersahur bersama keluarga hari pertama Perintah Kawalan Pergerakan (PKP).

Apa yang menarik perhatian, celoteh Azad dan  Eira yang sibuk menghidangkan sahur buat keluarga di kediaman baru.

Malah pasangan serasi ini tidak sangka live yang dibuat ketika sahur tetap mendapat tontonan ramai.

Dalam pada itu, menerusi tonton video kelihatan secara spontan Eira santuni Pak Azad dengan menghulur hidangan. Malah sempat membebel apabila Pak Azad yang hampir menumpahkan kuah di atas meja makan.

Eira juga turut memberitahu kepada peminatnya bahawa Pak Azad seorang yang berselera ketika sahur.

Melihat keadaan rumah dan lauk pauk yang banyak di hidang di meja, ada yang bertanyakan mengenai pembantu rumah pasangan selebiri ini. Jelas Eira pembantunya telah pulang ke negara jiran atas urusan keluarga.

“Pak Azad sahur dah macam berbuka”- Eira

Selera sungguh Pak Azad, sebaliknya anaknya Ammara Sofea Rose pula kelihatan tak berselera ketika bersahur.

Spontan! Pandai Eira layan suami. Patutlah makin sweet.


“Arwah, Mama Yang Hebat. Jual Nasi Lemak & Kerja Cleaner.” Ibu Kemalangan & Meninggal Dunia. Ayah Pula Dipenjara,Kini 6 Beradik Hilang Tempat Bergantung.

Ibu yang selama ini menjadi tempat untuk anak-anak bergantung sudah tiada lagi. Tinggallah si kecil yang belum mengetahui apa-apa. Dugaan yang cukup hebat buat 6 beradik ini.

Kisah wanita yang bekerja sebagai cleaner kemalangan dan meninggal dunia ketika pulang dari kerja pernah dilaporkan sebelum ini. Namun siapa sangka, di sebalik kematian wanita tersebut, rupanya terselit kisah yang cukup memilukan.

Semoga ada pihak yang tampil membantu 6 beradik ini untuk meneruskan hidup. Al-Ftaihah buat arwah ibu mereka. Semoga ditempatkan bersama orang yang beriman.

inilah kisah yang dikongsikan oleh Puan Hamidah:

ni kisah anak-anak arwah staff sy yang meninggal dunia semalam. Mereka 6 beradik.

Sulung darjah 6 yang bongsu satu tahun setengah.

Hari ini mereka kehilangan mama tersayang. Kematian yang amat menginsafkan.

Ini kisah mereka sekelurga.

Saya dan suami sampai ke rumah abang ipar arwah selepas solat Jumaat tadi. Jenazah belum sampai. Masih di hospital.

Suaminya di dalam penjara. Sebelum ini telah beberapa kali ditahan dan arwah yang membayar wang denda sehingga lah yang kali terakhir ini arwah sudah tidak sanggup dan tidak mempunyai wang untuk membayar denda. Arwah, mama hebat. Siapa sangka seawal jam 10 malam sudah mula membuat persiapan menyiapkan nasi lemak. Arwah menghantar nasi lemak setiap pagi ke Stesen Petronas. Pulang semula ke rumah menyiapkan anak-anak untuk ke sekolah. Bayangkan bagaimana kalutnya setiap pagi.

Selesai menghantar anak ke sekolah, beliau terus ke tempat kerja. Bekerja sebagai cleaner di sebuah bank. Jarak perjalanan ke tempat kerja antara 30-45minit.
Setiap sabtu dan ahad arwah akan part time pula di Sultan Salai. Juga jarak perjalanan antara 30-45 minit.

Baru saya tahu. Tiada sehari pon hari rehat buat beliau. Arwah bekerja siang dan malam untuk menampung hidup beliau 7 beranak.

Sedihnya Ya Allah bila tahu anak sulung baru berusia 12 tahun perlu menjaga sendiri adik-adik bila pulang dari sekolah. Tiada mak yang menghidangkan makan dan minum apabila balik dari sekolah. Semuanya telah disediakan mamanya dari awal pagi.

Hari ini, rezeki Allah beri pada kami. Dapat menunggu jenazah sampai ke masjid. Sepanjang menunggu saya mendengar cerita-cerita baik tentang arwah.

Sehinggalah selesai solat jenazah, apabila imam berkata bagaimana keadaan jenazah? Jemaah menjawab ‘baik’. Imam bertanya lagi. Bagaimana keadaan jenazah? Jemaah menjawab baik. Kata Imam,
Ini adalah pengajaran untuk kita yang masih hidup. Sementara kita menunggu suami arwah tiba, boleh la melihat dan mencium arwah buat kali terakhir.

Hiba.

Anak-anak arwah dipimpin oleh saudara mara ke hadapan. Mereka, usianya tidak lebih 12 tahun apatah lagi si bongsu masih menyusu badan. Hampir pasti tidak faham langsung apa yang berlaku. Ajaibnya apabila melihat wajah mama mereka terkujur kaku dan tersenyum anak-anak ini menangis semahunya.

Selesai saudara mara dan sahabat melihat wajah untuk kali terakhir, kami semua diminta duduk. Menunggu sahaja ketibaan suami arwah.

Sebak

Tiba-tiba terdengar esakan dan jeritan anak arwah. Mereka meluru dan memeluk susuk tubuh seorang lelaki yang sedang berjalan masuk dari pintu masjid. Tanggannya bergari sebelah. Ditemani 2 orang pegawai penjara.

Allah.. air mata ini tidak dapat aku tahan. Sungguh, cerita seperti ini hanya dalam drama. Tetapi ini benar-benar terjadi kepada orang yang aku kenali.

Suaminya terus dibawa ke hadapan jenazah. Menangis semahunya menatap wajah isteri, kemudian dibawa ke tepi dinding. Masa ini semua anak arwah memeluk ayah mereka. Barangkali rindu teramat kepada lelaki bergelar ayah ini. Sikecil juga sempat didukung ayahnya. Suasana di dalam masjid bertukar sangat hiba. Hampir semua yang ada sebak dan menangis menyaksikan momen ini.

Tidak sampai 10 minit, lelaki ini terpaksa pergi. Dia terpaksa pulang ke tempat sementaranya, penjara! Tidak dapat menghantar arwah isteri ke tempat rehatnya yang abadi.

Wahai pekerjaku yang baik budi dan berdedikasi, engkau meniggalkan senyuman diwajahmu. Sudah kerap kali kau mengadu penat pada kawan mu sekalipon tidak pernah engkau ceritakan masalah ini kepada majikanmu.

Semalam, Allah SWT merehatkan mu. Habis sudah penat mu di dunia ini bekerja siang malam, menguruskan anak-anak dan menjaga maruah suami mu sehinggakan aku majikan mu tidak tahu langsung kamu bekerja seorang diri menyara keluarga.

Wanita hebat,
Semoga Allah SWT lapangkan kuburmu menempatkan rohmu bersama orang-orang soleh.

Kuatkan lah hati anak-anak ini. Masih terniang perbualan terakhir saya bersama arwah minggu lepas di Sultan Salai, akak hantar semua anak-anak akak masuk sekolah cina. Sebab akak nak anak-anak akak pandai berdikari.

Sehingga cacatan ini ditulis, sebak masih ada. Siapalah yang akan menjaga 6 orang anak arwah sementara ayah mereka di dalam penjara. Arwah sudah tidak mempunyai bapa, ibu mertua dan ayah mertua.
.
.
Catatan saya ini bukan bertujuan mengaibkan sesiapa, ambillah pengajaran daripada kisah benar ini.

Sebelum melakukan apa-apa yang boleh merosakkan diri sendiri, ingat juga kesan yang akan terjadi kepada anak-anak dan isteri akibat perbuatan diri sendiri.

Allah SWT susun jalan cerita seperti ini untuk memberikan pengajaran kepada kita semua yang masih bernyawa.

*SUMBANGAN DAN BANTUAN IKHLAS*

Assalamualaikum..
Terima kasih pad yg cakna & alert tentang
*6 BERADIK KEHILANGAN IBU DALAM KEMALANGAN MOTOR*
Pada 25 April 2019(Khamis) ketika baru pulang dari tempat kerja sebagai cleaner di sebuah bank di rembau..
Anak yang sulung berumur 12tahun (darjah 6) Dan Yang bongsu berumur (setahun).

Buat sementara waktu mereka kini tinggal bersama pakcik saudara di *Kampung Legong Ulu, Kota, Negeri Sembilan*

Sebarang pertanyaan lanjut atau mahu membuat sumbangan ikhlas pada anak2 tersebut blh berhubung dengan penjaga waris :

*NORAZILA BT SAHRAN*
(IBU SAUDARA)
No Tel: 0167534022

*SAJIRIN BIN KASSIM*
(DATUK SAUDARA)
No Tel: 0193508629
Akaun : CIMB
( 0504 000 5041205 )

Sebarang maklumat selain dari diatas adalah tidak benar sama sekali.. Wallahualam..

Sekiranya tidak mampu bantu, bantulah share, semoga ada insan2 yang dapat membantu anak2 kecil ini dan keluarga terdekat .. Allah kira semua itu walaupun kita hanya sekadar share.

C&P
Semoga semua urusan 6 beradik ni dipermudahkan oleh Allah.. Aamiin.
Al fatehah untuk arwah ibunya.


“Sangat Humble, Patutlah Mak Saya Minat Dato.” Tak Kisah Makan Masakan Bangladesh, Tapi Dato Fazley Yaakob Sebak!

“Sangat Humble” Patutlah Mak Saya Minat Dato.” Tak Kisah Makan Masakan Bangladesh, Tapi Dato Fazley Yaakob Sebak!

Siapa yang tidak mengenali chef selebriti selebriti terkenal, Dato Fazley Yaakob yang sering berkongsi video masakan di Instagram miliknya.

Masakannya sering membuatkan ramai yang telan air liur melihat hidanganya yang lazat dan pelbagai menu.

Dalam pada itu, dia juga turut  berkongsi mengenai kisah keluarganya di media sosial. Seronok melihat Fazley melayan keletah anak-anaknya.

Namun muat naik hantaran terbarunya telah membuatkan wargamaya memuji sikap rendah dirinya apabila menerima makan bersama beberapa oranga pekerja Bangladesh.

Siapa sangka Chef selebriti ini tidak kisah menjejakkan kaki ke kawasan flat. Lebih mengejutkan dia tanpa kekok menjamah hidangan yang dimasak oleh pekerja berkenaan.

Melihat video berkenaan, kelihat Fazley makan dengan  berselera lauk pauk yang dihidangkan.

Biarpun nampak biasa-biasa, pekerja berkenaan kelihatan sungguh gembira apabila kehadiran chef popular itu di kediaman mereka.

“MAKAN DENGAN PEKERJA2 DARI Bangladesh ? Saya ada di tegur oleh sekumpulan pekerja bangladesh sebelum ni di sebuah kedai mereka tanya “awak bukan chef tu ke? Saya ada nampa gamba awa dalam fesbuk dan muka awa dekat kadai2!”

“Kebetulan rupa2nya mereka adalah rakan serumah orang yang saya kena lama juga, Yunus namanya. Yunus pulak satu hari tu cakap “Saya nak masak untuk Dato masakan asli bangladesh, Dato sudi makan ka?” Allahu, of course lah saya sangat berbesar hati!”

“So malam tadi pun bergerak ke rumah pekerja kawan-kawan baru saya ni. Diorang semua excited tengok saya betul-betul datang, saya lagi lah excited dan terharu! Dalam keadaan yang serba kekurangan mereka tetap siapkan masakan berasaskan salmon, udang (banyak udangnya!), ayam kampung, telur dan brocolli.”

“Kan mahal-mahal semua tu? Sebak hati saya tapi saya tahan dan senyum. Besar hati mereka jamu saya makin, menangis hati saya melihat keikhlasan mereka semua.

“Masing-masing berkorban tinggal anak isteri di negara asal demi mencari sesuap nasi… tapi saya di hidangkan bergantang2 nasi dan lauk.”

“Sedap sungguh semua lauk pauk, nasi dia pun fluffy dan berasa, katanya beras khas dari Bangladesh! Yang sebak tu, masing2 jamu saya lauk pauk mahal, masing2 makan nasi dengan telur dan timun sahaja. Segan nak share lauk mula-mula.”

“Syukur alhamdulilah rezeki dari Allah buat kami semua! Terima kasih banyak kawan2 baru saya! Terutama Yunus! Tukang masak hebat!”

WARGAMAYA BERI PUJIAN

Meninjau di ruangan komen rata-rata wargamaya memuji sikap ‘hamble’ chef selebriti itu. Antara komen adalah seperti berikut.

“May Allah bless u & ur family chef , ur a good human being & i hv so much respect for u. Stay humble n respectful to others.”

“Bagusnya Dato’.. sangat humble. Patutlaa mak saya minat Dato’.

“Alhamdulillah. Nikmat rezeki Allah bg pada Dato. Dirai sesama Islam walau berlainan bangsa dan negara.”

“Sebak hati baca . Allahuakhbar dato sungguh baik dan ikhlas semuga Allah merahmati dato dan kawan kawan semua.”


Wanita ini Kongsi Tip, Jadikan Bulan Ramadan, Masa Yang Seronok Untuk Kanak-Kanak Berpuasa

Mendidik anak-anak untuk berpuasa adalah menjadi kewajipan kepada kedua ibu-bapa. Namun tiada umur yang ditetapkan dalam melatih anak-anak berpuasa berbanding solat.

Lantaran itu, pastikan tubuh anak terbiasa dengan rutin selama satu bulan ini, namun tidak bermakna ibu bapa perlu memaksa mereka sehingga menyebabkan kecederaan atau menjejaskan kesihatan.

Kewajipan berpuasa adalah kepada muslim yang baligh. Dalam saranan didikan tarbiyah pula menyebut kewajipan bersolat untuk kanak-kanak mulai usia 10 tahun. Oleh yang demikian latihan anak puasa haruslah bercirikan seperti sebuah latihan dan bukan kewajipan pada anak-anak, sesuai dengan fitrahnya bertahap-tahap.

Ikuti panduan ini.

Tempoh puasa

Mulakan dengan beberapa jam, mungkin 2-3 jam, kemudian separuh hari, berbuka ketika zohor, kemudian asar dan sehinggalah anak berlatih mampu menahan dirinya tidak makan seperti mana orang dewasa sehingga maghrib.

Bangun awal sahur

Begitu juga dalam amalan bersahur, kejut dan didik untuk bangun awal. Sekiranya belum baik, benarkan untuk bersarapan dan terus dorong untuk puasa semampunya.

Sokongan

Sokongan dan dorongan secara lembut hendaklah seiring dengan latihan ibadah puasa yang diterapkan. Aspek emosi, perasaan anak dan empati ketika mereka melalui fasa sukar berpuasa mestilah dikomunikasikan. Ini penting agar anak tidak melihat ia sebagai latihan yang menderitakan dan tidak manusiawi. Gambarkan dan sampaikan kepedulian pada anak melalui sentuhan, dan kata-kata yang mengiyakan.

Kesihatan anak

Perhatikan kesihatan anak. Anak yang tidak sihat jangan diminta berpuasa. Anak yang pucat, lesu bergolek menahan sakit perutnya jangan diminta bertahan untuk berpuasa.

Mindset masyarakat anak harus berpuasa penuh bermula 6 tahun atau lebih muda sesungguhnya memberatkan kanak-kanak. Ini terlihat dengan kata-kata yang diusahakan dalam perbualan masyarakat secara lazim, “puasa penuh tak”, ” Mesti puasa penuh, dapat seringgit sehari”, atau “tahanlah sikit lagi, sayanglah kalau berbuka dah dekat nak buka” sedangkan anak bergolek pucat menahan kelaparan. Banyak lagi contoh komunikasi yang menggambarkan mindset begini.

Anak yang terlatih dengan ibadah solat akan membaiki ibadah puasa, dengan bimbingan orang tuanya dan ia mengambil masa sesuai dengan usianya untuk di tarbiyah begitu. Pendidikan solat harus tidak bermusim, bermula dari kecil sepanjang masa dan terlihat pada diri ibu bapa dan anak-anak.

Jadikan Ramadan bulan yang seronok

Gambaran terhadap bulan Ramadan juga perlu diolah agar memberi keseronokan buat kanak-kanak. Raikan kedatangan Ramadan itu seperti menyambut kedatangan Hari Raya.

Hidupkan keseronokan berbuat baik dengan memberi perhatian kepada semua amalan baik yang perlu dihidupkan setiap hari, dan tambahkan dengan aktiviti seiring dengan objektif amalan baik yang mahu diterap. Promosikan semua kebaikan seperti kutip sampah, senyum, berkongsi, bantu ibu ayah, kemas peralatan, membaca buku, bermain dengan baik dan pelbagai lagi, tidak marah dan tidak bergaduh.

Jadikan Ramadan sebagai bulan yang membawa kebaikan sebenar-benarnya, sehingga dapat dirasai sang anak kecil. Kebaikan kepada masyarakat, jiran, suami isteri, anak-anak, dan kebaikan terhadap diri sendiri.

Begitu juga Ramadan dihidupkan sebagai bulan pesta ibadah. Ramadan sebagai satu pesta kemasyarakatan. Masyarakat sering bertemu, bersama, berbuat baik, menyatu dalam ketaatan kepada Allah. Libatkan anak-anak dalam ibadah solat, utamakan kepada solat fardhu, solat terawikh istimewa Ramadan dan solat sunat lainnya.

Kenalkan amalan semasa berpuasa

Perkenalkan mereka dengan masjid ketika iftar jamaie, solat jemaah, dan iktikaf. Kongsikan keistimewaan masjid sebagai rumah Allah. Keistimewaan tetamu Allah. Begitu juga Al Quran, lazimi al Quran setiap hari dengan anak di bulan Ramadan, semoga ia kekal bersama keluarga selepas Ramadan. Jadikan ia acara keluarga, bukan kita seorang diri sahaja yang mahu khatam Al-Qur’an tetapi bawa keluarga kita bersama.

Sedekah juga harus dilazimi setiap hari agar amalan ini terpahat dalam amalan anak-anak secara semulajadi. Bangkitkan kepedulian kepada umat Islam yang susah kerana miskin dan kerana penindasan peperangan. Bawa berjumpa keluarga yang sempit hidupnya agar anak-anak terbuka minda melihat sesuatu yang membina keinsafan dan kematangan mereka kerana anak-anak terbatas kefahaman mereka, mereka dapat memahami apa yang dapat ditanggapi (dilihat) dengan mata mereka sahaja.

Meskipun mereka mungkin terbatas dalam memahami puasa dan belum sempurna latihan puasa mereka, jangan ditinggalkan pengajaran lain yang boleh disuburkan Ramadan ini. Hidupkan kebaikan dan ibadah Ramadan selari dengan latihan berpuasa.

Buat aktiviti mengenai bulan Ramadan

Meraikan fitrah anak juga, semua pengajaran, isi, content yang ingin ditarbiyahkan itu mestilah dilihat sebagai seronok, dan ada aplikasinya. Bukan sekadar kata-kata. Maka setiap hari perlu dibuat aktiviti sokongan mengenai fokus pengajaran pada hari tersebut. Aktiviti sokongan akan membantu kefahaman anak tentang sesuatu objektif pengajaran. Ia boleh berbentuk kraf, story telling, lakonan, video, lawatan, penghasilan buku skrap dan banyak lagi idea kreatif.

Aktiviti boleh menggunakan pelbagai produk sokongan Ramadan yang ada atau ibu bapa boleh DIY sendiri. Malah setiap aktiviti ini dapat diolah menjadi penulisan berbentuk 3M (membaca, menulis, mengira). Perancangan yang baik akan membantu ibu bapa.

Jadual Ramadan

Apabila cuti persekolahan mengambil 10 hari dari Ramadan tahun ini, buatlah jadual harian yang akan membantu perjalanan anak-anak bersama ibu bapa di rumah. Ada 3 kategori jadual Ramadan. Jadual utk hari anak bercuti tetapi ibu ayah bekerja, jadual Ramadan di hujung minggu dan Jadual Ramadan ketika hari persekolahan.

Persiapan rapi amat membantu semua keluarga menghadapi Ramadan. Berbeza dengan apabila kita belum ada tanggungjawab keluarga, semoga Allah memudahkan jalan hambaNya yang berusaha. Semoga Allah menemukan kita dengan Ramadan.


Disahkan Hidap 3 Jenis Kanser. Suami Ni Kongsikan Derita Isterinya, Mohon DiDoakan & Bantuan!

Kisah ketabahan seorang suami menjaga isteri tercinta yang disahkan mengidap kanser otak, kanser saraf dan kanser payudara ini wajar dijadikan iktibar.

Usahanya untuk mendapatkan rawatan buat isterinya tidak pernah terhenti. Selain itu, terus memohon doa kepada Yang Maha Esa untuk diringankan beban yang ditanggung.

Terkini di akaun fbnya Haji Abdul Wahab Mah, sekali lagi dititipkan doa dan harapan buat isterinya yang dikatakan kini terbaring lemah.

Ya Allah, Engkaulah yang aku sembah dan tempat meminta doa. Semoga dapat meringankan kesakitan Kanser Otak, Kanser Saraf dan Kanser Payudara iaitu Isteri ku yang bernama Siti Asmara Binti Kamal sehinggakan tangan bengkak akibat dari pembedahan Kanser Payudara sebelah kiri.

Begitu besar kesengsaraan sepanjang masa yang beliau lalui, sehinggakan menitis air mata ku melihatnya.

Ya Allah yang Maha Mengetahuinya, Engkau ampunkanlah segala dosa dan ringankan kesakitan setiap malam. Tangan ini lah yang akan menjadi saksi bahawa suamimu Abdul Wahab Mah yang akan memimpinmu masuk Syurga yang mana kamu sukai. Tangan ini lah yang telah melahirkan 7 orang cahaya mata dan menyeri hidupku Ya Allah..

Sesungguhnya hanya kepada Engkau sajalah merayu segala doa ku supaya meredhai ketentuan Qadak dan Qadar. Kekadang aku pujuk diri ku supaya diberikan kekuatan dan keimanan menghadapi dugaan dan cubaan yang paling besar yang pernah aku lalui.

Tak pernah aku bayangkan dan terfikir isteri ku menghadapi ujian begitu sakit sekali di penghujung usia.

Cuaca tak selalunya cerah adakala akan dilanda hujan. Tak sanggup aku melihat rintihan kesakitan dari suara seorang wanita yang bernama isteri pernah hadir dalam hidupku.

Aku bersyukur kepadaMu kerana menjodohkan seorang wanita melalui tulang rusuk seorang lelaki yang pernah menggembirakan hatiku di kala sedih dan jatuh.

Isteri aku inilah yang pernah mempertaruhkan nyawanya demi melahirkan zuriatnya, sungguh pun disaat akhir ini beliau masih berjuang untuk melangsungkan sisa hidup di akhir hayat.

Semoga Engkau terimalah segala ibadah dan ketabahan beliau. Ya Allah, Engkaulah yang aku minta berikanlah kekuatan dan semangat untuk melalui liku-liku disaat akhir hidupnya supaya kami diberi teguh iman yang dapat melafazkan perkataan LAILAHAILLALLAH dipenghujung nyawanya..

Ekstra info :

Bagi yang ingin menyumbang  untuk  meringankan perbelanjaan rawatan.
Maybank: 101196437274
Abdul Wahab Mah Bin Abdullah +6016-7179098


“Sedih, Bahagia & Gembira Bercampur Baur.” Anak Sulung Selamat Bernikah, Mas Anizan Luah Rasa Syukur!

Tiada yang lebih membahagiakan seorang ibu apabila anak perempuan yang selama ini ditatang bagai minyak yang penuh sudah selamat diijabkabulkan dan sah bergelar isteri.

Biarpun pelbagai dugaan dan cabaran terpaksa dilalui sehingga majlis pernikahan  terpaksa  ditunda sehingga dua kali dek  kerana Perintah Kawalan Pergerakan (PKP),namun tarikh 8 Ogos 2021 meninggalkan memori yang cukup indah buat keluarga ini.

Dengan sekali lafaz, Mas Aliza Ali yang anggun dengan persalinan Man Kajang, sah bergelar isteri kepada juruterbang bernama Faruq Azran.

Mengukap kata-kata syukur dan gembira usia segalanya, Mas Anizan yang merupakan  pelakon era 1990-an itu berkata, perancangan majlis dibuat sekitar seminggu lalu.

“Selepas majlis akad nikah dibenarkan untuk dilaksanakan di negeri Selangor sejak 1 Julai lalu, saya mula memikirkan cara untuk mempercepatkan majlis ini.

“Tapi memang akur, kehadiran di pusat agama itu hanya membabitkan tiga orang saja iaitu pengantin lelaki dan wanita serta anak kedua saya, Mohd Masli Daniel Ali sebagai wali.  Saya hanya menunggu di dalam kereta saja kerana mematuhi prosedur operasi standard (SOP) ketat ditetapkan.

“Ikutkan majlis tunang dan nikah buat kali pertama dirancang pada 21 Mac lalu. Kemudian kedua majlis itu dianjak pula ke 12 Jun. Tapi akhirnya hanya majlis nikah saja diadakan hari ini. Kita utamakan akad nikah dulu, majlis resepsi menyusul kemudian apabila segala galanya reda selain dibenarkan penganjuran acara kahwin,” katanya.

Tambah Mas Anizan lagi, tiada sebarang simbolik ataupun majlis besar-besaran. Sebaliknya hanya cincin dan gelang tangan menjadi tanda termeterai majlis pernikahan.

“Selepas majlis pernikahan,  pasangan pengantin balik ke rumah mereka untuk mengabadikan gambar kenangan.

“Tak apalah janji mereka sudah sah ikatan. Dengan keadaan semasa segala serbi ada kekangan memang tak dapat buat apa apa,” katanya.

Ditanya mengenai perasaannya melepaskan anak sulungnya yang mesra disapa Baby membina keluarga sendiri, pelakon kelahiran Teluk Intan, Perak itu mengakui perasaannya bercampur baur.

“Sedih ada, bahagia dan gembira pun bertandang. Sedih kerana saya sudah sah menyerahkan tanggungjawab sebagai ibu kepada menantu. Lepas ini saya yakin Faruq pula dapat menjaga Baby dengan baik.

“Paling menyeronokkan kerana bertambah ahli keluarga baru. Insya-Allah selepas setahun tiga bulan mereka kenal, saya yakin Faruq akan membahagiakan Baby,” katanya.

Selain Mas Aliza dan Mohd Masli Daniel Ali, pelakon itu turut dikurniakan anak bernama Ariana Marissa.

Sumber: Berita Harian Online

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


‘Custom Sticker Label’ Bermodalkan RM2.10 Sahaja! Wanita Ini Ajar Step By Step Cara Buat

Bila ada cara untuk buat sticker ini, kerja lebih mudah dan kemas. Tambah-tambah lagi untuk dijadikan label atau pelekat nama untuk buku anak-anak sekolah dan sebagainya.

Ini tips untuk buat sticker dengan cara yang mudah dan mengikut citarasa kita sendiri. Perkongsian menarik ini dikongsikan oleh seorang pengguna Facebook, Ezzaty Liyana.

“Sajalah nak share something yang rasanya tak ramai tahu rupanye easy peasy je nak buat CUSTOM STICKER LABEL ni. EL tunjukkan step by step ya. Senang sangat rupanye nak buat sticker ni. Boleh tampal kat buku sekolah atau alat tulis anak-anak.

”DIY sendiri bermodalkan RM2.10 je semestinya barang dari Eco Shop,” ujar Ezzaty menerusi perkongsian di laman Facebook miliknya.

”Bermodalkan RM2.10, sepeket ada 15 sheets. 15 x 55 pcs sticker per sheet dapat dalam 800+ pcs,” tambah Ezzaty.

Jom, ikuti langkah mudah di bawah untuk hasilkan label stiker yang cantik mengikut citarasa sendiri.

1. Open Microsoft Word

2. Klik “MAILING” dan “LABELS”

3. Kemudian, klik “OPTIONS”

4. Pilih “NEW LABEL”

5. Namakan template sticker anda. Wanita ini remark 4141**** itu sebenarnya barcode sticker tu. Jadi, lepas ini senang beli sahaja barcode yang sama.

6. Tukar page size to “CUSTOM”.

7. Page width dan page height itu ukuran kertas sticker anda. Make sure ukur dengan pembaris.

8. Kira bacaan top margin dan side margin. Kalau boleh, jangan bundarkan. Biar sahaja 0.25cm seperti itu. Jangan bundar kepada 0.3cm. Margin akan lari nanti.

Ini adalah cara ukur top and side margin boleh refer pada gambar dan arrow.

9. Masukkan label ‘height and width’. Ukuran label ini adalah ukuran sticker anda.

Anda boleh pada kotak kotak putih tersebut dan rujuk pada anak panah, cara untuk mengukur.

Untuk rujukan anda semua, ‘Vert’ merupakan ukuran dari mula sticker atas hingga mula sticker bawah. Manakala, ‘Hor’ adlaah ukuran dari mula sticker kiri hingga mula sticker kanan.

Boleh rujuk pada anak panah untuk lebih jelas.

11. Nombor ‘across and down’ ini adalah paling penting supaya jarak sticker anda tidak lari. Anda harus mengira dengan betul-betul.

Anda boleh rujuk info ini, ‘Num across’ adalah jumlah sticker dari kiri ke kanan manakala ‘Num down’ pula adalah jumlah sticker dr atas ke bawah.

12. Lepas dah siap masukkan ukuran, klik OK.

13. Ruangan address tu, taip apa yang anda nak cetak pada sticker tersebut.

14. Kalau nak tukar tulisan atau size, right click sahaja. Pastikan korang pilih “FULL PAGE”. Kemudian klik ‘Print’.

Sebagai peringatan, wanita ini memesan kepada orang ramai agar cetak dahulu pada kertas biasa sebelum mencetaknya pada kertas stiker berkenaan. Jadi, selamat mencuba anda semua. Semoga bermanfaat.


“Markah ‘Bintang ‘Untuk Main Games, ‘Rotan’ Bila Tak Buat Kerja.” Fazley Yaakob Guna Sistem Point Disiplinkan Anak-Anak!

Setiap ibu bapa ada cara tersendiri dalam mendidik anak-anak. Baik secara tegas mahupun berlembut, setiap pendekatan yang di ambil adalah semata-mata untuk memastikan anak-anak menjadi ‘orang’ dan berjaya pada masa hadapan.

Begitu juga dengan selebriti, Dato’ Fazkley Yaakob. Melihatkan karekternya yang lemah lembut namun disebaliknya dia agak tegas dalam mendidik anak-anak.

Pun begitu, menerusi perkongsiannya di laman instagram, Fazley berkongsi cara mendidik anak-anaknya.

“Saya ada sediakan points system untuk anak-anak setiap hari. Mereka perlu kumpul bintang-bintang ini untuk main gadget selama 2 jam beberapa kali seminggu.

“Bila buat tugasan dengan sempurna akan dapat bintang, bila naughty atau buat silap, akan dapat ‘rotan points’ 😂

“Bab rotan itu hanya untuk perkara yang berat seperti tinggal solat dan bergaduh sampai cedera luka sahaja ya! Jangan salah faham.

“Ya allah macam macam alasan anak-anak saya bagi untuk segala macam kesilapan kecil sebab tak nak hilang markah tu.

Kalau nak tahu cara yang dipraktikkan Fazley, tonton video di bawah ini.


“Alhamdulillah Di Usia Perkahwinan Ke 3 Tahun Kami Sedang Tunggu Kehadiran Ahli Baru.” Sari Yanti Umum Hamil 6 Bulan

Biarpun pernah mengalami keguguran dua kali sebelum ini, namun rezeki pasangan sama cantik sama padan ini menimang anak akhirnya dimakbulkan.

Semalam, Sari Yanti dalam satu perkongsian memuat naik sekeping gambar bersama Jep dan anak. Sekali gus mengumumkan dirinya sedang berbadan dua.

Untuk rekod, Sari sebelum ini pernah menjalani pembedahan membuang sebelah tiub fallopiannya yang rosak.

Alhamdulillah dalam perjalanan kami di usia perkahwinan yang ke 3 tahun kami sedang tunggu kehadiran ahli baru .. insyaallah. Kami bersyukur dan ucapkan terima kasih banyak banyak atas doa yang baik dari anda semua. Semoga Allah balas yang lebih baik buat anda sekeluarga 🤗


“Kita Nikah Sebab Cinta, Bukan Nak Suami Jadi Mesin Cetak Duit.” Isteri Tak Kisah Bantu Atu Cari Nafkah Keluarga

Perkahwinan adalah perkongsian hidup dua jiwa antara lelaki dan wanita. Melengkapi hidup dab berkongsi kekurangan dan kelebihan masing-masing. Justeru, tidak salah andai saling membantu demi rumahtangga yang bahagia.

Demikian yang Ingin disampaikan oleh isteri kepada pelawak, Atu  menerusi perkongsian dilaman Instagramnya.

“Jika isteri itu masak, ia adalah ihsan dr isteri kepada suami… “beras suami beli, xkan suami kene belajar masak?”Alhamdulillah, sy dpt suami simple… klo x larat nk masak kita mkn luar…

“Tapi sy ni suka mencuba… kita cuba dan cuba Kdg2 ia mendatang kn income pula untuk sy… suami sy ni ibarat tikus makmal 🤣. Klo dia kata ok, baru sy berani open order.

“Terima kasih banyak2 ya encik suami, dah lah keluar modal, kne jadi tester pulak 🤣. Skrg ni anak pulak jd junior tukang test… oklah… habis satu loyang… makan, rasa nya sedap mungkin 😇.

Ujar Shafeeqa Johari lagi, dia tidak kisah untuk membantu suaminya menambahkan Sumber pendapatan keluarga mereka terutama apabila menjelang Ramadan.

“Suami isteri ni perlu saling melengkapi. Kesian suami. Kita nikah sbb cinta.. bukan sebab nk jadi kn dia mesin cetak duit. Kne kerja, kena beli, kene buat… mereka pon ada kudrat mereka… slalunya ramadhan atu x ambil job, sy lak kerja. Buat kek untuk raya… sy cover atu untuk dia tenang beribadah… tp ramadhan jelah… bulan lain dia wajib kerja 🤣🤣🤣🤣.

“Bukan menyokong atau membantah mne2 pihak… suami itu cinta kita… xkan nnt dia xde duit kita halau dia dr rumah yg dia sdiri byr kn? Xkan sampai nya hati….

Dalam masa Yang sama,dia turut menitipkan Rasa bangga dengan wanita yang bergelar isteri walaupun bekerja masih punya waktu untuk menyediakan hidangan buat keluarga.

“Saya kagum ngan isteri yg kerja mkn gaji… balik boleh masak lagi… sy duk umah jaga anak pon xmampu nk buat… percayalah, dah tua nnt anak2 mesti akn rindu masakan seorg ibu…. 🤍

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Indahnya Ramadan, Ini 7 Waktu Doa Mustajab, Mesti Buat!

Tidak dinafikan lagi, bulan Ramadhan merupakan bulan yang amat dinantikan oleh seluruh manusia yang bergelar umat Islam di dunia ini.

Sudah pastinya kita ingin mendapat berkat di bulan yang mulia ini. Berikut 7 Doa waktu mustajab yang mesti kita buat. Rugi tak buat, ambil peluang untuk dapat manfaat bulan ini.

7 Waktu Doa Mustajab

1. Ketika sahur

Sahur merupakan waktu yang tepat untuk memanjatkan doa. Jadi, berdoalah sebelum bersahur, Insya-ALLAH doa kita akan dikabulkan oleh ALLAH.

2. Sepanjang berpuasa

ALLAH mengabulkan doa orang yang berpuasa di bulan Ramadan.

Sepanjang berpuasa di bulan Ramadan juga merupakan waktu yang mustajab dikabulkannya doa-doa kita.

3. Sebelum berbuka

Saat waktu yang paling dinanti-nanti semua umat Islam setelah penat berpuasa menahan dahaga, lapar dan amarah.

Ternyata, waktu tersebut juga menjadi waktu yang dinantikan ALLAH untuk mendengar doa-doa kita.

4.Di antara azan dan iqamah

Berdoalah di antara waktu azan dan iqamah karana waktu tersebut adalah waktu yang mustajab terkabulnya doa. Di waktu itulah, ALLAH mendengar semua doa-doa kita.

5.Pada hari Jumaat

Hari Jumaat merupakan hari yang istimewa bagi umat Islam terutamanya di bulan Ramadan.

6.Sepertiga malam terakhir

Waktu mustajab terkabulnya doa di bulan Ramadan yang pertama adalah sepertiga malam terakhir, yang dimulai dari pukul 00.00 sampai dengan 03.00. Sepertiga malam merupakan waktu yang paling efektif untuk memanjatkan doa kepada ALLAH. Selain berdoa, waktu sepertiga malam ini juga sering digunakan untuk solat tahajud.

7. Pada malam Lailatul Qadar

Lailatul Qadar malam terbaik dari 1000 bulan waktu berdoa yang mustajab.

Dalam bulan Ramadan terdapat satu malam yang istimewa, iaitu malam yang lebih baik dari seribu bulan yang dikenali dengan malam Lailatul Qadar. Malam tersebut terdapat di malam ganjil pada sepuluh hari terakhir bulan Ramadan.


Anak Jadi Rajin & Faham Tanggungjawab. Ayah Ni Kongsikan Cara Berkesan Yang Diamalkannya, Jadikan Inspirasi!

Kalau boleh kita hendak lihat anak-anak kita boleh berdikari dan faham tentang tanggungjawab terhadap diri, adik beradik dan ibu bapa walau pun umur mereka masih kecil.

Dalam hal ini mungkin lain orang lain caranya.

Pun begitu, tidak salah kiranya andai kita mengambil perkongsian orang lain untuk dijadikan inspirasi sepertimana perkongsian daripada keluarga Encik Mohd Yazid Ismail ini dalam mendidik 6 orang anak-anaknya.

Sama ada anak lelaki atau anak perempuan, semuanya dilayan sama rata dan tidak sedikit pun membezakan, barulah menjadi dan nampak kesannya dalam mendidik anak lebih berdikari.

Didik anak jadi rajin dan faham tanggungjawab

Alhamdulillah kami ada 6 orang anak sekarang. Sulung 14 tahun, bongsu 11 bulan. Anak-anak jika dididik dari awal diorang akan jadi rajin dan faham tanggungjawab.

Sejak dari umur 8 tahun, mereka gosok baju sendiri. Kadang-kadang saya letak baju saya sekali untuk diorang gosok.

Basuh pinggan mangkuk sendiri tanpa disuruh. Awal-awal dulu je ketika baru belajar basuh pinggan kena suruh, sekarang dah automatik basuh sendiri.

Bersihkan tempat makan. Tapi yang ni diorang bersihkan tempat diorang makan je, sebab masing-masing kena kemaskan tempat makan diri sendiri. Kalau ada nasi jatuh atau kuah tumpah kena pastikan clear selapas selesai makan.

Tak dibenarkan makan di sofa atau tempat lain. Hanya boleh makan di meja makan. SOP kena jelas.

Lipat baju pun mereka kena buat sendiri, malah Nisreen sejak umur 5 tahun pun lipat baju sendiri sebab terikut abang dan kakak buat.

Sekarang dah mula nampak diorang kemas rumah tanpa disuruh.

Ulang Cakap Beratus Kali Pun Tak Apa

Alhamdulillah didikan awal masa diorang masih kecil memang mudah untuk mereka serap dan melekat dalam jiwa. Kita hanya perlu bersabar untuk ulang cakap banyak kali dan terangkan supaya mereka rasa jelas bahawa itu tanggungjawab yang semua kena buat. Tak perlu marah-marah. Ajar cara perlaksanaan dan jangan marah kalau diorang cuba buat tapi salah. Puji je.

Budak-budak memang kita kena ulang cakap. Jangan ingat dua tiga kali ajar terus pandai dan terus jadi amalan. Kena ulang lagi dan lagi. Beratus-ratus kali pun tak apa, yang penting jangan putus asa.

Walaupun benda mudah je tapi kalau tak diajar dan diterapkan dari awal, ramai anak-anak tak biasa buat dan mak bapak jadi stress. Rumahtangga jadi tak tenang. Rumah kotor, sink penuh dengan pinggan mangkuk tak basuh, baju jadi macam Gunung Kinabalu tak sempat nak lipat. Anak-anak asyik main gajet sebab tak ada kerja nak buat. Anak jadi macam raja.

Antara cara nak pastikan anak tak main gadjet adalah dengan cara bagi kerja kat diorang. Barulah tak boring, mereka gembira.

Kami tak bezakan anak lelaki dan perempuan, semua kena buat kerja.

Malah sekarang Bashir lebih banyak buat kerja-kerja di dapur berbanding adik-adik perempuan. Ajaklah anak-anak sentiasa masuk dapur.

Jom saksikan video Challenge Pengumpul Marsmallow Teragung!

Selalu anak-anak tengok haiwan di buku atau tv je kan? Haa ni peluang anda untuk bawa seisi keluarga tengok secara VIRTUAL dengan sertai E-Keluarga Gader bersama kami.  Apa yang LEBIH SYOK, setiap penyertaan dengan bayaran RM30, anda layak menerima 1 TIKET FARM IN THE CITY secara PERCUMA!

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Tonton juga video ini rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Rezeki YouTube! Baru 12 Tahun Dah Mampu Beli Kenderaan Mewah. Inspirasi!

Siapa sangka, muat naik video nyanyian seorang kanak-kanak di YouTube sekadar suka-suka untuk simpanan kenangan akhirnya bertukar tular. Kini setelah 8 tahun mendaftar disaluran itu, telah meraih pendapatan sehingga mampu memilik kenderaan mewah!

Ini namanya rezeki tak salah alamat! Baru berusia 12 tahun, adik Alyssa telah mampu membeli sebuah kenderaan pelbagai guna, iaitu Toyota Vellfire setelah kejayaannya video yang dimuat naik di saluran You Tube.

Kenderaan tersebut dianggarkan bernilai lebih RM250,000 telah dibeli hasil daripada saluran YouTube.

“Tak sangka juga budak yang baru berusia 12 tahun macam saya, sudah berjaya membeli sebuah kereta hasil duit yang diperoleh daripada saluran YouTube

“Saya sangat gembira apabila dapat membeli kereta idaman ini sekali gus boleh digunakan untuk tujuan kerja dan berkongsi kesenangan dengan keluarga. Lagipun, saya ingin menghargai diri selepas bekerja keras.

“Saya ingin mengucapkan ribuan terima kasih kepada peminat yang bukan saja berada di Malaysia tetapi di Indonesia, Singapura, Brunei dan Filipina. Tanpa sokongan anda tak mungkin YouTube saya berjaya sampai ke tahap ini dan memiliki lebih 3 juta langganan. YouTube juga membantu menghubungkan saya dengan peminat di beberapa negara Asia.

“Malah single terbaharu saya berjudul Lagu Untuk Kamu sudah berjaya ditonton sebanyak 56 juta selain ada video-video lain yang berjaya mendapat jutaan tontonan,”

Difahamkan Alyssa adalah selebriti pertama yang menduduki carta paling tinggi dilanggan di YouTube Malaysia berbanding selebriti solo lain.

INSPIRASI KANAK-KANAK LAIN

Dalam pada itu, kanak-kanak yang bergelar penyanyi dan pelakon cilik ini, berharap kejayaannya menjadi inspirasi kepada kanak-kanak lain.

“Saya harap kejayaan ini dapat memberi inspirasi kepada semua kanak-kanak. Bayangkan di usia 12 tahun ini, saya boleh beli kereta sendiri.

“Apa yang dimiliki ini bukan nak menunjuk, tapi saya ingin beritahu kepada semua orang bahawa kita mampu mencapai apa yang diinginkan. Cuma perlu berusaha untuk mencapainya.

“Setiap orang boleh cuba dan lhasilkan video yang berfaedah dan kreatif. Buatlah video yang boleh menarik perhatian penonton.”

Sumber: Harian Metro